A

Missziós Kereszt

országjáró útja

a

Nyíregyházi Egyházmegyében

2018. március 2–19.

Kiadja a Nyíregyházi Egyházmegye

Szerkesztők:

Gerner Attila

Polyák Imre

Polyákné Tóth Nóra

Szemán András

dr. Verdes Miklós

Elektronikus könyv változat:

Gerner Attila

Köszönetet mondunk főtisztelendő Lakatos László atyának, hogy a Szent Kereszt-akathisztosz fordítását rendelkezésünkre bocsátotta.

A MISSZIÓS KERESZT BEMUTATÁSA

– Mi a Missziós Kereszt?

A kereszt Krisztus megváltó szeretetének örök mementója, az Ő, és a mi gonosz feletti győzelmünknek jelképe és záloga. Tekintetünket Krisztus felé irányítja, saját keresztünk elfogadásával pedig az örömhír hirdetőivé tesz a világban. Akik befogadják, azoknak szintén örömhírré válik, az elutasítóknak pedig botrány volt és marad.

A Missziós Kereszt, amely előtt most hódolhatunk, a budapesti városmisszióra készült, eredetileg a diktatúrák magyar vértanúinak emlékére. Most, tizenegy évvel később az 52. Nemzetközi Eucharisztikus Világkongresszusra (2020. szeptember 13-20.) való készülés alkalmából missziós útra indul a Kárpát-medencében. Elsőként a Nyíregyházi Egyházmegye fogadja két héten keresztül a nagyböjt negyedik és ötödik hetében.

– Mi az összefüggés az Eucharisztia és a Kereszt között?

– „Kereszt által lett az egész világ öröme”, imádkozzuk a feltámadási reggeli zsolozsmában. Krisztus a keresztáldozat előestéjén adta „szent tanítványainak és apostolainak”, s adta nekünk testét és vérét lelki táplálékul, mely nekünk „valóban étel, és valóban ital”. Amikor szentáldozáshoz járulunk, akkor igent mondunk a keresztre, Krisztusra. Átéljük azt a békét adó valóságot, hogy ő velünk van minden nap, s megvalljuk hitünket, hogy e táplálék által nekünk örök életet ad, örök életünk van. Keressük éhezve-szomjazva a találkozást az Eucharisztiában szüntelen közelítő, bennünket váró Krisztussal!

– Ki és mikor készítette a Missziós Keresztet?

– 2007-re készült el Ozsvári Csaba ötvösművész (1963–2009) munkája. A Magyar Iparművészeti Főiskola ötvös tanszékén végzett Ozsvári Csaba az egyházművészet területén kezdett el dolgozni. Legfőbb alkotásai többek között az 1992-ben II. János Pál pápának – magyarországi látogatása alkalmából készített – domborművekkel díszített misekönyv, az 1996-ban Paskai László bíboros úr számára készített misekönyv, a báró Apor Vilmos boldoggá avatásának alkalmából II. János Pál pápának ajándékozott „Vir Dolorum” c. dombormű, a Joseph Ratzinger bíboros (később XVI. Benedek pápa) számára készített püspöki mellkereszt, a pátyi Szent Imre-plébániatemplom befejezetlenül maradt bronzkapuja, valamint a budapesti Eucharisztikus Kongresszus Missziós Keresztje (2007), de a felújított máriapócsi kegykép alakjait is az ő glóriái díszítik. A művész megkapta a Magyar Örökség-díjat és posztumusz elismerésként a Magyar Katolikus Püspöki Konferenciától a Pro Ecclesia Hungariae-díjat.

Művészi hitvallásáról így írt: „A művészetben és a művészeten kívül engem nem érdekel más, mint Jézus Krisztus. És semmi másról nem akarok szólni, csak az Isten dicsőségéről. Ha ez nem megy, akkor inkább hallgatok. Hívő emberként Isten közelségére vágyom. Társaságát keresem a szentmisében, imádságban, a családomban és a mindennapi munkámban. […] Mert minden művészet egyedüli oka és végső célja csak az lehet, hogy a Mindenható Örök Istent dicsőítse, és ezt az eltorzított arcú emberiséget újra felemelje Istenhez. Ahol ezt a célt nem találjuk, ott nincs semmiféle művészet, csak ördögi zűrzavar, és nem is érdemes róla beszélni.”

A Missziós Kereszt egy több mint három méter magas tölgyfakeresztet bronz borítással fedett be, amely indázó levél és növényi motívumaival a honfoglalás korát idézi. A díszítőelemek alapján historizáló jellegű életfában megbújnak gyöngyöt szedő, fészkén ülő, éneklő madarak, pávák, mint az ókeresztény művészet halhatatlanságra és az örök életre utaló szimbólumai.

A Kereszt közepén, ezüst tokba rejtve Szent Kereszt-ereklye lett elhelyezve. A feszület fém borítása az évek folyamán oxidálódott, ezért 2017-ben annak restaurálására került sor, melyet – a készítésnél is jelen lévő – Szabó János ötvös és fémrestaurátor végzett. A felújítási munka fontos részeként további szentek ereklyéit is elhelyezték a kereszten.

– Milyen ereklyék találhatóak a Missziós Kereszten?

– A Szent Kereszt-ereklyét körbeölelve a következő magyar szentek, vértanúk, boldogok ereklyéi találhatóak: Szent Adalbert, Szent Erzsébet, Szent Gellért, Szent Hedvig, Szent Imre, Szent István király, Szent László király, Szent Margit, Szent Márton, Szent Zoerard András és Benedek, Boldog Apor Vilmos, Boldog Battyhány-Strattmann László, Boldog Gizella, Boldog IV. Károly, Boldog Meszlényi Zoltán, Boldog Romzsa Tódor, Boldog Salkaházi Sára, a Kassai Vértanúk.

Ezt az egyedülálló „ereklyetartót”, a Missziós Keresztet a tervek szerint további szentek vagy boldogok ereklyéi fogják még gazdagítani, remélhetőleg görögkatolikus vonatkozásúak is (Boldog Hopkó Bazil, Boldog Gojdics Pál).

– Milyen utat járt eddig be a Missziós Kereszt?

– A budapesti városmisszió után az esztergomi bazilika északi kereszthajójában helyezték el. Az elmúlt évben, 2017. november 20-án a Vatikánban a magyar püspökök „ad limina” látogatása során a Szentatya megáldotta a Missziós Keresztet, mely 2018 tavaszától az ország összes katolikus egyházmegyéjében látogatást tesz. Első alkalommal a Nyíregyházi Egyházmegyében időzik két hetet. Állomásai egyházmegyénkben: Máriapócs, Mátészalka, Csenger, Kisvárda, Újfehértó és Nyíregyháza több egyházközsége.

– Hogyan készíti elő az 52. Eucharisztikus Világkongresszust?

– A megtérés, a metanoia nem egyszeri elhatározás gyümölcse, hanem mindennapos hátat fordítás a bűnnek, s odafordulás Krisztus felé. Ezért a Missziós Kereszt országjárásának a Nemzetközi Eucharisztikus Világkongresszus előtti csaknem 30 hónapja nemzetünknek és nemzedékünknek hasznos idejévé válhat az újbóli hívő elköteleződésre – azon földrészen, mely „a második világháborút követően elveszítette a hitét” (Henri Boulad). S bizony, a mi életünk cselekedetei sem tanúskodtak mindig ennek a hitnek a lobogásáról; mi Európa egészével az elkereszténytelenedés útjára tévedtünk. A Kereszt, mely Krisztus megváltására emlékezteti a keresztény embert, visszafordítja tekintetünket Istenre, az ő végtelen szeretetére, amellyel újra és újra meghív önmagához.

A NAGYBÖJT KÖZEPE: A SZENT KERESZT

A nagyböjt harmadik vasárnapját a „Kereszt Tiszteletének” nevezik. Ezen a napon a hajnali istentiszteleten, a nagy doxológia után ünnepélyes körmenetben hozzák a keresztet a templom közepére, ahol egész héten át kitéve marad, és sajátos szertartással tisztelik az istentiszteleteken. Meg kell jegyezni, hogy a Kereszt témáját, amely dominál e vasárnap himnuszköltészetében, nem a szenvedés, hanem a győzelem és az öröm fogalma fejezi ki. Sőt mi több, a vasárnapi kánon tematikus énekeit (irmoszok) a húsvéti szertartásból veszik – „Feltámadás napja…” –, az egész kánon a húsvéti kánon parafrázisa.

Mindennek világos az értelme: a nagyböjt közepén vagyunk. Egyrészt kezdjük megérezni, hogy egyre nyomasztóbb a fizikai és lelki erőfeszítés, ha komolyan vettük és betartottuk, és egyre nyilvánvalóbb, hogy kezdünk fáradni. Segítségre és bátorításra van szükségünk. Másrészt, mivel elviseltük ezt a fáradságot, és már eddig a pontig megmásztuk a hegyet, lassanként megpillantjuk zarándoklatunk célját, és kezdenek feltűnni a húsvéti fények. A nagyböjt nem más, mint önmagunk keresztre feszítése, ezzel pedig – bármilyen korlátozott mértékben is, de – megtapasztaljuk Krisztus parancsát, amit e vasárnap evangéliuma hirdet: „Ha valaki követni akar, tagadja meg magát, vegye föl keresztjét és kövessen” (Mk 8,34).

Ám mindaddig nem vehetjük fel keresztünket, és nem követhetjük Krisztust, amíg nincs birtokunkban az Ő keresztje, az a kereszt, amelyet Ő vett fel, hogy üdvözítsen minket. Az Ő keresztje üdvözít bennünket, nem pedig a miénk. Az Ő keresztje nemcsak értelmet, hanem erőt is ad a többi keresztnek. Ezt magyarázza meg nekünk a Kereszt vasárnapjának szinaxárionja:

Ezen a vasárnapon, a nagyböjt harmadik vasárnapján a tiszteletreméltó és életadó keresztet ünnepeljük. Mivel a negyvennapos böjt folyamán a szenvedélyeknek meghalva valamiképpen mi is keresztre feszíttetünk, és e keserű érzéstől elcsüggedünk és letörünk, ezért kerül ki ma elénk a tiszteletreméltó és életadó kereszt. (…) éppen a pálya fordulópontján az életadó keresztfát helyezték el nekünk a szent atyák, hogy enyhülést és felfrissülést adjon…

Így felfrissülve és új erőre kapva térünk át a nagyböjt második részére. Még egy hét, és a negyedik vasárnap ezt a hírt halljuk majd:

Az Emberfiát az emberek kezére adják, megölik, de azután, hogy megölik, harmadnapra feltámad (Mk 9,31).

A hangsúly többé már nem rajtunk, bűnbánatunkon és küzdelmünkön van, hanem azokon az eseményeken, amelyek „értünk és üdvösségünkért” történtek.

Az ötödik hét csütörtökjének hajnali istentiszteletén még egyszer halljuk Krétai Szent András nagy kánonját, de most már teljes egészében. Ha a nagyböjt elején ez a kánon olyan volt, mint a bűnbánatra nyitó ajtó, most a nagyböjt végén egész bűnbánati tapasztalatunknak és beteljesedésének „összefoglalásaként” tűnik fel. Ha kezdetben nem egyszerűen csak hallgattuk, most már reméljük, hogy a szavak a sajátunkká váltak: a mi siránkozásunkká, reményünkké és bűnbánatunkká. Nagyböjti erőfeszítésünket is ez értékeli: mindebből vajon mi vált valóban a miénkké? Meddig jutottunk előre a bűnbánattartás útján? Mert most minden a végéhez közeledik, s ez már mind ránk vonatkozik. Ezúttal a tanítványokat követjük, amint úton voltak Jeruzsálem felé. Jézus elől ment. És Jézus azt mondta nekik: „Íme fölmegyünk Jeruzsálembe, és az Emberfiát átadják a főpapoknak és írástudóknak. Halálra ítélik és átadják a pogányoknak. Kicsúfolják, leköpdösik, megostorozzák és megölik, de harmadnapra feltámad”. (Mk 10,32-45) Ez az ötödik vasárnap evangéliuma.

Megváltozik a böjti istentiszteletek hangneme. Ha a nagyböjt első részében erőfeszítésünk saját megtisztulásunkra összpontosult, most megadatott nekünk, hogy megértsük: ez a megtisztulás nem öncél volt, hanem oda kell, hogy vezessen bennünket, hogy szemléljük, megértsük és magunkévá tegyük a kereszt és a feltámadás misztériumát. Most tűnik ki, mit is jelent erőfeszítésünk: abban a misztériumban részesedünk, amelyhez annyira hozzászoktunk, hogy kézenfekvőnek vettük, s egyszerűen elfelejtettük. És amíg a Jeruzsálembe tanítványaival együtt felmenő Jézust követjük, „megdöbbenünk és aggódunk”.

(Részletek Alexander Schmemann-Olivier Clément: A nagyböjt és a húsvéti titok c. könyvéből.)

BOLDOG ROMZSA TÓDOR

Boldog Romzsa Tódor György 1911. április 11-én született Nagybocskón, a korabeli Máramaros megyében a család kilencedik gyermekeként. Édesapja Romzsa Pál vasúti pályaőr volt, édesanyja Szemák Mária, aki nagy valószínűséggel papi családból származott. A Romzsa családban korábban is többen választották a papi vagy a kántortanítói hivatást. Dédapja, Romzsa Mihály Sárospatakon volt parókus, akinek fia is, Romzsa János is görögkatolikus papként szolgált.

Romzsa Tódor a népiskola négy osztályát szülőfalujában végezte, majd beíratták a Huszti Állami Reálgimnáziumba, melyet 1930-ban fejezett be kitűnő tanulmányi eredménnyel. Jó eredményei miatt tanárai igyekeztek a mérnöki pálya felé irányítani figyelmét, de ő a papi hivatást választotta. Még ebben az évben Gebé Péter, az akkori munkácsi görögkatolikus püspök felvette őt a papnövendékek sorába, s Rómába küldte a Pápai Német-Magyar Kollégiumba, tanulmányait pedig a Pápai Gergely Egyetemen kezdte el. Négy évvel később főpásztora engedélyével átköltözött a Russicumba (Pápai Orosz Kollégiumba) azzal a feltétellel, hogy oroszországi missziós szolgálatra jelentkezik.

1935. december 25-én szentelték diakónussá a Russicumhoz tartozó Szent Antal-templomban. A következő év karácsonyán Alexandr Jevreinov püspök áldozópappá szentelte. Tanulmányai befejeztével 1937 júliusában hazatért egyházmegyéjébe. Röviddel ezután katonai behívót kapott. A katonai szolgálat végeztével máramarosi hegyi falvakban végezte papi szolgálatát, s továbbra is készen állt, hogy a korábbi ígéretéhez hűen missziós feladatot lásson el a Szovjetunióban.

1939 nyarán Sztojka Sándor munkácsi püspök az ungvári papnevelő intézet lelki vezetőjévé és a filozófia professzorának nevezte ki. Sztojka Sándor püspök 1943-ban váratlanul elhunyt, majd átmenetileg Dudás Miklós hajdúdorogi püspök lett a Munkácsi Egyházmegye apostoli adminisztrátora.

1944 szeptemberében, mindössze harminchárom évesen a Munkácsi Egyházmegye segédpüspökévé nevezték ki. 1944. szeptember 28-án Dudás Miklós hajdúdorogi görögkatolikus püspök, Scheffler János szatmári és Madarász István kassai római katolikus püspökök az Ungvári Székesegyházban püspökké szentelték. Püspöki jelmondatát a 17. zsoltárból választotta: „Szeretlek téged, Uram, én erősségem, az Úr az én erősségem és oltalmam”.

Tódor püspök nehéz, háborús körülmények között vette át a Munkácsi Egyházmegye kormányzását. A szovjet csapatok előrenyomulása következtében egyre nagyobb kihívásokkal kellet megküzdenie. 1944 októberében a szovjet csapatok teljesen elfoglalták Kárpátalját, s megkezdődött a kárpátaljai görögkatolikusság gyengítése, melynek célja az Apostoli Szentszéktől való elszakítás, és az ortodox egyházba történő bekebelezés volt. A papságot választás elé állították: vagy aláírják az orosz ortodox egyházba történő áttérést igazoló dokumentumot és működhetnek tovább, vagy azt megtagadják, és ennek következtében eltiltják őket a papi szolgálattól, és munkatáborokba internálják őket.

Romzsa Tódor püspököt több alkalommal is igyekeztek rávenni, hogy szakítson a katolikus egyházzal. Ebben az időben már csak a Munkácsi Egyházmegye működött egyedüli görögkatolikus egyházmegyeként, a keletebbre fekvőket már felszámolták. A megszállók más területeken is igyekeztek tovább nehezíteni a görögkatolikus egyház életét. Az iskolai hitoktatást egyre erősebben korlátozták, széles körben igyekeztek elérni a híveket, hogy rávegyék őket az áttérésre. Romzsa Tódor püspök ekkor is tudatosan járta egyházmegyéjének parókiáit, ezzel megragadva az alkalmat, hogy kitartásra biztassa papjait és híveit.

1947 októberében a felújított beregszőllősi templom szentelésére várták a püspököt. Ekkor már világos volt az is, hogy a püspök személyét is veszély fenyegeti, Tódor püspök mégis elment a templomszentelésre. Az ünnepségről hazafelé vezető úton egy teherautó a püspököt szállító lovas kocsinak hajtott, majd a püspököt és kísérőit vasdorongokkal megverték. A súlyosan sérült püspököt és a többi sebesültet a munkácsi kórházba szállították. A sikertelen merénylet után egy beépített ügynök megmérgezte Romzsa Tódor püspököt 1947. november 1-jének éjszakáján. A püspök meggyilkolását Hruscsov javaslatára maga Sztálin rendelte el.

A vértanú püspököt Ukrajnában tett látogatása alkalmával Szent II. János Pál pápa huszonnyolc vértanúval együtt Lembergben boldoggá avatta 2001. június 27-én.

Boldog Romzsa Tódor tropárja:

4. hang. Az apostolok útját tisztességgel követted, * Tódor fölszentelt vértanú, * s mint jó pásztor, megóvtad Krisztus nyáját, * lelkedet adva érte. * De az istentelenek megöltek téged, * és te sebekkel fölékesítve mentél be az örök dicsőségbe, * ahol az Isten báránya megkoszorúzott téged. * Imádd őt a mi lelkünkért!

Készült Puskás László: Megalkuvás nélkül c. könyve alapján

Ikon: Makláry Teréz

ALKONYATI ISTENTISZTELET (VECSERNYE)

Pap: Áldott a mi Istenünk öröktől fogva, most és mindenkor és örökkön-örökké.

Nép: Amen

Dicsőség néked, Istenünk, dicsőség néked!

Mennyei király, Vigasztaló, igazságnak Lelke, ki mindenütt jelen vagy és mindeneket betöltesz, minden jónak kútfeje és az életnek megadója, jöjj el és lakozzál mibennünk, és tisztíts meg minket minden szennytől, és üdvözítsd, Jóságos, a mi lelkünket!

Szent Isten, szent Erős, szent Halhatatlan, irgalmazz nekünk! 3-szor

Dicsőség az Atyának és Fiúnak és Szentléleknek, most és mindenkor és örökkön-örökké. Amen.

Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent tekintsd és gyógyítsd meg betegségeinket a te nevedért!

Uram, irgalmazz! Uram, irgalmazz! Uram, irgalmazz!

Dicsőség az Atyának és Fiúnak és Szentléleknek, most és mindenkor és örökkön-örökké. Amen.

Mi Atyánk, aki a mennyekben vagy, szenteltessék meg a te neved! Jöjjön el a te országod! Legyen meg a te akaratod, amint a mennyben, úgy a földön is! Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek, és ne vígy minket a kísértésbe, de szabadíts meg a gonosztól!

Pap: Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön-örökké.

Nép: Amen.

Uram, irgalmazz! 12-szer

Jertek imádjuk a mi királyunkat és Istenünket!

Jertek imádjuk Krisztust, a mi királyunkat és Istenünket!

Jertek boruljunk le és imádjuk magát Jézus Krisztust, a mi királyunkat, Urunkat és Istenünket!

103. zsoltár

Áldjad, én lelkem, az Urat, Uram, Istenem, igen hatalmas vagy! Dicsőítésbe és fenségbe öltöztél,

köntösként világosságot öltöttél magadra, az eget kifeszíted mint sátortetőt,

vizek borítják annak felső termeit; ki fellegeket teszel fogatoddá, ki a szelek szárnyain jársz.

Angyalait szélvésszé teszi, és szolgáit tűz lángjává.

A földet szilárd alapra helyezted, nem fog ingadozni örökkön-örökké.

A mély víz mint öltözet födte be, vizek borították a hegyeket. Feddő szavadra visszahúzódtak, mennydörgésed hangjától megriadtak.

A hegyek fölemelkedtek, a völgyek leereszkedtek arra a helyre, melyet nekik kijelöltél.

Határt szabtál, melyet nem fognak áthágni, és nem térnek vissza a földet elborítani.

Forrásokat fakasztasz a völgyekben, vizek csörgedeznek a hegyek között.

Iszik azokból minden mezei vad, szomjasan utánuk sóvárognak a vadszamarak.

Mellettük fészkelnek az égi madarak, a sziklák közül hallatják hangjukat.

Fönséges hajlékodból megöntözöd a hegyeket, műveid gyümölcsével jóllakik a föld.

Füvet sarjasztasz a jószágnak, és kalászokat az emberek szolgálatára,

hogy kenyeret termeljenek a földből, és bor vidámítsa az ember szívét,

hogy arcát olajjal derítse föl, és kenyér adjon erőt az ember szívének.

Teleszívják magukat a mező fái és a Libanon cédrusai, melyeket ültetett.

Ott raknak fészket a madarak, tetejükön tanyázik a gólya.

A magas hegy a szarvasok, a szikla a nyulak menedéke.

A holdat időmértékül teremtette, a nap ismeri lenyugtának idejét.

Sötétséget támasztasz és éj van. Leple alatt mind kimennek az erdei vadak,

a prédáért ordító oroszlánkölykök, melyek az Istentől várják étküket.

Fölkel a nap, s ők összegyűlnek, és tanyáikon szenderegnek.

Kimegy az ember munkájára és dolgára napestig.

Mily nagyszerűek a te műveid, Uram! Bölcsességedben alkottál mindent, betöltik a földet teremtményeid.

Ez a nagy és széles öblű tenger, hemzseg benne számtalan élőlény, a kicsiny állatok a nagyokkal.

Ott járnak a hajók, s a cethal, melyet azért alkottál, hogy játszadozzon benne.

Mindnyájan tőled várják, hogy eledelt adj nekik alkalmas időben.

Te adsz nekik, ők gyűjtenek, ha megnyitod kezedet, mindnyájan betelnek jóságoddal.

De ha elfordítod arcodat, megrendülnek, ha megvonod leheletüket, kimúlnak és a porba visszatérnek.

Ám ha kiárasztod Lelkedet, életre kelnek, és megújítod a föld színét.

Legyen az Úré a dicsőség mindörökké!

Lelje örömét műveiben az Úr, aki rátekint a földre és megrendíti azt,

a hegyeket megérinti és füstölögnek.

Énekelni fogok az Úrnak életemben, zsoltárt zengek Istenemnek, amíg csak leszek.

Legyen kellemes számára beszédem, én pedig az Úrban fogok gyönyörködni.

Fogyjanak el a bűnösök a földről, és a gonoszok úgy, hogy ne is legyenek!

Áldjad én lelkem az Urat!

A holdat időmértékül teremtette, a nap ismeri lenyugtának idejét.

Mily nagyszerűek a te műveid, Uram! Bölcsességedben alkottál mindent.

Zsoltár után: Dicsőség… Most és… Alleluja, alleluja, alleluja, dicsőség neked Isten!

Békesség ekténia:

Pap: Békességben könyörögjünk az Úrhoz!

Nép: Uram, irgalmazz!

Pap: A mennyei békéért és lelkünk üdvösségéért könyörögjünk az Úrhoz!

Nép: Uram, irgalmazz!

Pap: Az egész világ békességéért, Isten szentegyházainak jólétéért és mindnyájunk egyesítéséért könyörögjünk az Úrhoz!

Nép: Uram, irgalmazz!

Pap: Ezen szent hajlékért s mindazokért, kik ide hittel, buzgósággal és istenfélelemmel járnak, könyörögjünk az Úrhoz!

Nép: Uram, irgalmazz!

Pap: Szentséges főpásztorunkért Ferenc pápáért, istenszerető Fülöp metropolitánkért, és Ábel apostoli kormányzónkért, a tisztes áldozópapságért, a Krisztus szerinti segédlő papságért, az egész egyházi rendért és a népért könyörögjünk az Úrhoz!

Nép: Uram, irgalmazz!

Pap: Ezen városért (községért), minden városért, községért és vidékért, s az azokban lakó hívekért könyörögjünk az Úrhoz!

Nép: Uram, irgalmazz!

Pap: A levegőnek kedvező mérsékletéért, a föld terményeinek bőségéért és békességes időkért könyörögjünk az Úrhoz!

Nép: Uram, irgalmazz!

Pap: A hajózókért, utazókért, betegekért, fáradozókért, foglyokért s ezek szabadulásáért könyörögjünk az Úrhoz!

Nép: Uram, irgalmazz!

Pap: Hogy mentsen meg minket minden aggódástól, haragtól és szükségtől, könyörögjünk az Úrhoz!

Nép: Uram, irgalmazz!

Pap: Oltalmazz, ments meg, könyörülj és őrizz meg minket, Isten, a te kegyelmeddel!

Nép: Uram, irgalmazz!

Pap: Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!

Nép: Néked, Uram!

Pap: Mert téged illet minden dicsőség, tisztelet és imádás, Atya és Fiú és Szentlélek, most és mindenkor s örökkön-örökké.

Nép: Amen

Békesség ekténia után:

Nép: Uram, tehozzád kiáltok, * hallgass meg engem; * figyelmezz imádságom hangjára, * midőn tehozzád kiáltok; * hallgass meg engem, Uram!

Igazodjék fel az én imádságom, * mint a tömjénfüst a te színed elé; * kezeimnek fölemelése * esti áldozat gyanánt. * Hallgass meg engem, Uram!

Következnek a sztihirák.

Előversek 10-re.

10. Vidd ki a tömlöcből lelkemet, hogy dicsérjem a te nevedet!

9. Az igazak várnak rám, / míg jót teszel velem.

Előversek 8-ra.

8. A mélységekből kiáltok, Uram, hozzád. Uram, hallgasd meg az én szómat!

7. Legyenek füleid figyelmesek az én könyörgésem szavára.

Előversek 6-ra.

6. Ha a vétkeket figyelembe veszed, Uram! Uram, ki állhat meg előtted? De nálad vagyon a kegyelem.

5. És a te törvényedért remélek benned Uram! Remél az én lelkem az ő igéjéért. Az én lelkem az Úrban bízik.

Előversek 4-re.

4. A reggeli vigyázattól éjjelig bízzék Izrael az Úrban.

3. Mert az Úrnál az irgalmasság, és nála bőséges a megváltás, és ő megszabadítja Izraelt minden gonoszságából.

2. Dicsérjétek az Urat, minden nemzetek; dicsérjétek őt, minden népek!

1. Mert megerősödött rajtunk az ő irgalmassága, és az Úr igaz volta mindörökké megmarad.

Dicsőség… Most és…

Sztihirák után a pap fennhangon: Bölcsesség igazhívők!

A nép énekli az esti hálaéneket: Enyhe világossága * a szent és boldog * és halhatatlan * mennyei Atya * isteni dicsőségének, * Jézus Krisztus! * Eljövén a Napnak lenyugvásához, * és látván az esteli fényt, * áldjuk az Atyát * s a Fiút és a Szentlélek Istent! * Mert te méltó vagy, * hogy minden időben * szent hangon énekeljünk tenéked, * Isten fia, * ki éltet adsz a világnak; * miért is ez a világ *dicsőít téged.

Pap: Figyelmezzünk! Békesség mindnyájatoknak! Bölcsesség, figyelmezzünk!

A kar az előírt prokiment énekli.

Első olvasmány.

A kar az előírt prokiment énekli.

Második olvasmány

4. hang; dallama: Elcsodálkozott József.

Add Urunk, hogy ez estén * minden bűntől megőrizzük magunkat.

Áldott vagy te. Urunk, atyáinknak Istene; * dicséretes és dicsőséges a te neved mindörökké. Amen.

Legyen, Uram, a te kegyelmed rajtunk, * amint tebenned bíztunk.

Áldott vagy te, Urunk, * taníts meg minket a te igazságaidra.

Áldott vagy te, Uralkodó, * oktass bennünket a te igazságaidra.

Áldott vagy te, Szent, * világosíts meg minket a te igazságaiddal.

Uram, a te kegyelmed örökké, * kezeid munkáit meg ne vesd.

Téged illet a dicséret, * téged illet az ének.

Téged illet a dicsőség, * Atya és Fiú és Szentlélek,

most és mindenkor * és örökkön-örökké. Amen.

Ekténia:

Pap: Teljesítsük esti könyörgésünket az Úrhoz!

Nép: Uram irgalmaz!

Pap: Oltalmazz, ments meg, könyörülj és őrizz meg minket, Isten a te kegyelmeddel!

Nép: Uram irgalmazz!

Pap: Hogy ezt az egész napot tökéletesen, szentül, békességben és vétek nélkül töltsük el, kérjük az Úrtól.

Nép: Add meg, Uram!

Pap: A békesség angyalát, a hűséges vezetőt, lelkünk és testünk őrzőjét, kérjük az Úrtól.

Nép: Add meg, Uram!

Pap: Bűneink és vétségeink bocsánatát és elengedését kérjük az Úrtól.

Nép: Add meg, Uram!

Pap: Jókat és hasznosokat lelkünknek, és a világnak békességet kérjünk az Úrtól.

Nép: Add meg, Uram!

Pap: Hogy életünknek hátralevő részét békében és bűnbánatban töltsük, kérjük az Úrtól.

Nép: Add meg, Uram!

Pap: Hogy életünket keresztény módon, gyötrelem és szégyen nélkül végezzük be s hogy Krisztus félelmetes ítélőszéke előtt jó feleletet adjunk, kérjük az Úrtól.

Nép: Néked, Uram.

Pap: Legszentebb, legtisztább, legáldottabb, dicső Királynénkat, az Istenszülő és mindenkorszűz Máriát, minden szentekkel együtt említvén, önmagunkat, egymást és egész életünket Krisztus Istenünknek ajánljuk.

Nép: Néked, Uram.

Pap: Mert az irgalom, könyörület és emberszeretet Istene vagy és téged dicsőítünk, Atya és Fiú és Szentlélek, most és mindenkor s örökkön-örökké.

Nép: Amen.

Pap a népet megáldva: Békesség mindnyájatoknak!

Nép: És a te lelkednek!

Pap: Fejeteket hajtsátok meg az Úrnak!

Nép nyújtott dallamon, míg a csendes ima tart: Néked Uram!

Az áldozópap csendes imája: Úr Istenünk, ki meghajlítottad az egeket, s az emberi nem üdvözítésére földre szállottál, tekints le szolgáidra és örökségedre. Mert neked, a rettenetes és emberszerető Bírónak hajtották meg fejüket szolgáid, előtted alázták meg magukat. Nem az emberektől kérnek segítséget, hanem a te malasztodban bízva várják üdvözítésedet. Őrizd meg őket minden időben, a jelen estén s a közelgő éjjelen át minden ellenségtől, az ördög veszélyes fondorlataitól, a hiú képzelgésektől és minden gonosz emléktől.

Fennhangon: Legyen áldott és dicsőített a te országod hatalma, Atya, Fiú és Szentlélek, most és mindenkor s mindörökkön-örökké.

Nép: Amen.

Előverses sztihirák előversei:

Szombaton a 92. zsoltárból:

Az Úr országol, ékességbe öltözött.

Mert ő erősítette meg a föld kerekségét, mely ingani nem fog.

A te házadat szentség illeti, Uram, örök időkre.

Dicsőség… Most és…

A hét többi napján 122. zsoltár:

Úgy néznek szemeink a mi Urunkra, Istenünkre, míg könyörül rajtunk.

Mert igen megtelt a mi lelkünk; gyalázatul a gazdagoknak, és megvetésül a kevélyeknek.

Dicsőség... Most és...

Szent Simeon éneke:

Nép: Most bocsásd el, Uram, * a te szolgádat: * a te igéd szerint békességben* mert látták szemeim * a tőled küldött Üdvözítőt,* kit rendeltél minden népek színe elé, * világosságul a pogányoknak * megvilágosítására, * és dicsőségül a te népednek, * Izraelnek.

Nép: Szent Isten, szent Erős, szent Halhatatlan, irgalmazz nekünk! 3-szor

Dicsőség az Atyának és Fiúnak és Szentléleknek, most és mindenkor és örökkön-örökké. Amen.

Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent tekintsd és gyógyítsd meg betegségeinket a te nevedért!

Uram, irgalmazz! Uram, irgalmazz! Uram, irgalmazz!

Dicsőség az Atyának és Fiúnak és Szentléleknek, most és mindenkor és örökkön-örökké. Amen.

Mi Atyánk, aki a mennyekben vagy, szenteltessék meg a te neved! Jöjjön el a te országod! Legyen meg a te akaratod, amint a mennyben, úgy a földön is! Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek, és ne vígy minket a kísértésbe, de szabadíts meg a gonosztól!

Pap: Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön-örökké.

Nép: Amen.

A nép a következő tropárokat énekli 1. hangon:

Üdvözlégy, Istenszülő Szűz Mária, * malaszttalteljes, az Úr van teveled! * Áldott vagy te az asszonyok között, * és áldott a te méhednek gyümölcse, * mert szülted nekünk Krisztust, az Üdvözítőt, * a mi lelkünk szabadítóját! Metánia.

Dicsőség... Krisztus keresztelője, kérünk téged * emlékezzél meg mindnyájunkról, * hogy megszabaduljunk gonoszságainkból; * mert neked adatott a kegyelem, * hogy imádkozzál érettünk! Metánia.

Most és… Könyörögjetek érettünk, szent apostolok, * próféták, vértanúk és minden szentek, * hogy megmeneküljünk minden bajtól és aggodalomtól, * mert ti vagytok üdvözítőnk előtt a mi meleg pártfogóink. Metánia.

A pap: A te oltalmad alá * sietünk Istenszülő Szűz, * meg ne vesd szükségünk idején könyörgésünket, * hanem szabadíts meg minket * minden veszedelemtől, * mint egyedül áldott * és szeplőtelen. Metánia nélkül.

Nép: Uram irgalmazz 40-szer. Dicsőség az Atyának és Fiúnak és Szentléleknek, most és mindenkor és örökkön-örökké. Amen.

Ki a keruboknál tiszteltebb és a szeráfoknál hasonlíthatatlanul dicsőbb vagy, ki az Istent, az Igét, sérülés nélkül szülted, téged, valóságos Istenszülő, magasztalunk!

Az Úr nevében adj áldást atya!

Pap: Legyen áldott és dicsőített Krisztus, a mi Istenünk, öröktől fogva, most és mindenkor s örökkön-örökké.

Nép: Amen.

Pap: Mennyei Királyunk, erősítsd meg az igazhitű uralkodókat. Szilárdítsd meg a hitet. Szelídítsd meg a hitetleneket! Adj békességet a világnak! Őrizd meg épségben e községet (várost); elhunyt atyáinkat és testvéreinket iktasd az igazak hajlékába! A mi bűnbánatunkat és gyónásunkat pedig fogadd el Urunk és könyörülj rajtunk, mint jóságos és emberszerető!

Nép: Amen. Uram, irgalmazz! 3-szor. Dicsőség az Atyának és Fiúnak és Szentléleknek, most és mindenkor és örökkön-örökké. Amen.

Ki a keruboknál tiszteltebb és a szeráfoknál hasonlíthatatlanul dicsőbb vagy, ki az Istent, az Igét, sérülés nélkül szülted, téged, valóságos Istenszülő, magasztalunk!

Az Úr nevében adj áldást atya!

Pap: Könyörüljön rajtunk az Isten és áldjon meg minket, derítse föl reánk az ő orcáját, és könyörüljön rajtunk!

Nép: Amen.

Szent Efrém fohászai

Pap: Életem Ura és Uralkodója, ne engedd hozzám a jóravaló restség, könnyelműség, pénzvágy és megszólás szellemét! Metánia.

Ajándékozd inkább szolgádnak a józanság, alázatosság, állhatatosság és szeretet lelkét! Metánia.

Igen, Uram, Királyom! Add meg, hogy megismerjem bűneimet, és meg ne ítéljem felebarátomat, mert áldott vagy örökkön-örökké. Metánia.

Amen.

(12 metánia a vámszedő fohászaival: Isten, légy irgalmas nekem, bűnösnek, és könyörülj rajtam!

Majd ismét: Igen, Uram, Királyom! Add meg, hogy megismerjem bűneimet, és meg ne ítéljem felebarátomat, mert áldott vagy örökkön-örökké.)

Elbocsátó

ELŐSZENTELTEK LITURGIÁJA

Pap: Áldott az Atya és Fiú és Szentléleknek országa most és mindenkor és örökkön-örökké!

Nép: Amen

Jertek imádjuk a mi királyunkat és Istenünket!

Jertek imádjuk Krisztust, a mi királyunkat és Istenünket!

Jertek boruljunk le és imádjuk magát Jézus Krisztust, a mi királyunkat, Urunkat és Istenünket!

103. zsoltár

Áldjad, én lelkem, az Urat, Uram, Istenem, igen hatalmas vagy! Dicsőítésbe és fenségbe öltöztél,

köntösként világosságot öltöttél magadra, az eget kifeszíted mint sátortetőt,

vizek borítják annak felső termeit; ki fellegeket teszel fogatoddá, ki a szelek szárnyain jársz.

Angyalait szélvésszé teszi, és szolgáit tűz lángjává.

A földet szilárd alapra helyezted, nem fog ingadozni örökkön-örökké.

A mély víz mint öltözet födte be, vizek borították a hegyeket. Feddő szavadra visszahúzódtak, mennydörgésed hangjától megriadtak.

A hegyek fölemelkedtek, a völgyek leereszkedtek arra a helyre, melyet nekik kijelöltél.

Határt szabtál, melyet nem fognak áthágni, és nem térnek vissza a földet elborítani.

Forrásokat fakasztasz a völgyekben, vizek csörgedeznek a hegyek között.

Iszik azokból minden mezei vad, szomjasan utánuk sóvárognak a vadszamarak.

Mellettük fészkelnek az égi madarak, a sziklák közül hallatják hangjukat.

Fönséges hajlékodból megöntözöd a hegyeket, műveid gyümölcsével jóllakik a föld.

Füvet sarjasztasz a jószágnak, és kalászokat az emberek szolgálatára,

hogy kenyeret termeljenek a földből, és bor vidámítsa az ember szívét,

hogy arcát olajjal derítse föl, és kenyér adjon erőt az ember szívének.

Teleszívják magukat a mező fái és a Libanon cédrusai, melyeket ültetett.

Ott raknak fészket a madarak, tetejükön tanyázik a gólya.

A magas hegy a szarvasok, a szikla a nyulak menedéke.

A holdat időmértékül teremtette, a nap ismeri lenyugtának idejét.

Sötétséget támasztasz és éj van. Leple alatt mind kimennek az erdei vadak,

a prédáért ordító oroszlánkölykök, melyek az Istentől várják étküket.

Fölkel a nap, s ők összegyűlnek, és tanyáikon szenderegnek.

Kimegy az ember munkájára és dolgára napestig.

Mily nagyszerűek a te műveid, Uram! Bölcsességedben alkottál mindent, betöltik a földet teremtményeid.

Ez a nagy és széles öblű tenger, hemzseg benne számtalan élőlény, a kicsiny állatok a nagyokkal.

Ott járnak a hajók, s a cethal, melyet azért alkottál, hogy játszadozzon benne.

Mindnyájan tőled várják, hogy eledelt adj nekik alkalmas időben.

Te adsz nekik, ők gyűjtenek, ha megnyitod kezedet, mindnyájan betelnek jóságoddal.

De ha elfordítod arcodat, megrendülnek, ha megvonod leheletüket, kimúlnak és a porba visszatérnek.

Ám ha kiárasztod Lelkedet, életre kelnek, és megújítod a föld színét.

Legyen az Úré a dicsőség mindörökké!

Lelje örömét műveiben az Úr, aki rátekint a földre és megrendíti azt,

a hegyeket megérinti és füstölögnek.

Énekelni fogok az Úrnak életemben, zsoltárt zengek Istenemnek, amíg csak leszek.

Legyen kellemes számára beszédem, én pedig az Úrban fogok gyönyörködni.

Fogyjanak el a bűnösök a földről, és a gonoszok úgy, hogy ne is legyenek!

Áldjad én lelkem az Urat!

A holdat időmértékül teremtette, a nap ismeri lenyugtának idejét.

Mily nagyszerűek a te műveid, Uram! Bölcsességedben alkottál mindent.

Zsoltár után: Dicsőség… Most és… Alleluja, alleluja, alleluja, dicsőség neked Isten!

Pap: Békességben könyörögjünk az Úrhoz!

Nép: Uram, irgalmazz!

Pap: A mennyei békéért és lelkünk üdvösségéért könyörögjünk az Úrhoz!

Nép: Uram, irgalmazz!

Pap: Az egész világ békességéért, Isten szentegyházainak jólétéért és mindnyájunk egyesítéséért könyörögjünk az Úrhoz!

Nép: Uram, irgalmazz!

Pap: Ezen szent hajlékért s mindazokért, kik ide hittel, buzgósággal és istenfélelemmel járnak, könyörögjünk az Úrhoz!

Nép: Uram, irgalmazz!

Pap: Szentséges főpásztorunkért Ferenc pápáért, istenszerető Fülöp metropolitánkért, és Ábel apostoli kormányzónkért, a tisztes áldozópapságért, a Krisztus szerinti segédlő papságért, az egész egyházi rendért és a népért könyörögjünk az Úrhoz!

Nép: Uram, irgalmazz!

Pap: Ezen városért (községért), minden városért, községért és vidékért, s az azokban lakó hívekért könyörögjünk az Úrhoz!

Nép: Uram, irgalmazz!

Pap: A levegőnek kedvező mérsékletéért, a föld terményeinek bőségéért és békességes időkért könyörögjünk az Úrhoz!

Nép: Uram, irgalmazz!

Pap: A hajózókért, utazókért, betegekért, fáradozókért, foglyokért s ezek szabadulásáért könyörögjünk az Úrhoz!

Nép: Uram, irgalmazz!

Pap: Hogy mentsen meg minket minden aggódástól, haragtól és szükségtől, könyörögjünk az Úrhoz!

Nép: Uram, irgalmazz!

Pap: Oltalmazz. ments meg, könyörülj és őrizz meg minket, Isten, a te kegyelmeddel!

Nép: Uram, irgalmazz!

Pap: Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!

Nép: Néked, Uram!

Pap: Mert téged illet minden dicsőség, tisztelet és imádás, Atya és Fiú és Szentlélek, most és mindenkor s örökkön-örökké.

Nép: Amen

Békesség ekténia után:

Nép: Uram, tehozzád kiáltok, * hallgass meg engem; * figyelmezz imádságom hangjára, * midőn tehozzád kiáltok; * hallgass meg engem, Uram!

Igazodjék fel az én imádságom, * mint a tömjénfüst a te színed elé; * kezeimnek fölemelése * esti áldozat gyanánt. * Hallgass meg engem, Uram!

Következnek a sztihirák.

Előversek 10-re.

10. Vidd ki a tömlöcből lelkemet, hogy dicsérjem a te nevedet!

9. Az igazak várnak rám, / míg jót teszel velem.

Előversek 8-ra.

8. A mélységekből kiáltok, Uram, hozzád. Uram, hallgasd meg az én szómat!

7. Legyenek füleid figyelmesek az én könyörgésem szavára.

Előversek 6-ra.

6. Ha a vétkeket figyelembe veszed, Uram! Uram, ki állhat meg előtted? De nálad vagyon a kegyelem.

5. És a te törvényedért remélek benned Uram! Remél az én lelkem az ő igéjéért. Az én lelkem az Úrban bízik.

Előversek 4-re.

4. A reggeli vigyázattól éjjelig bízzék Izrael az Úrban.

3. Mert az Úrnál az irgalmasság, és nála bőséges a megváltás, és ő megszabadítja Izraelt minden gonoszságából.

2. Dicsérjétek az Urat, minden nemzetek; dicsérjétek őt, minden népek!

1. Mert megerősödött rajtunk az ő irgalmassága, és az Úr igaz volta mindörökké megmarad.

Dicsőség… Most és…

Sztichirák után a pap fennhangon: Bölcsesség igazhívők!

Nép: Enyhe világossága * a szent és boldog * és halhatatlan * mennyei Atya * isteni dicsőségének, * Jézus Krisztus! * Eljövén a Napnak lenyugvásához, * és látván az esteli fényt, * áldjuk az Atyát * s a Fiút és a Szentlélek Istent! * Mert te méltó vagy, * hogy minden időben * szent hangon énekeljünk tenéked, * Isten fia, * ki éltet adsz a világnak; * miért is ez a világ *dicsőít téged.

Pap: Figyelmezzünk! Békesség mindnyájatoknak! Bölcsesség, figyelmezzünk!

Prokimen

Pap: Bölcsesség!

A felolvasó mondja a szakasz címét.

Pap: Figyelmezzünk!

Olvasmány után azonnal a második prokimen.

A prokimen után:

Kántor: Parancsolj Uram!

Pap: Bölcsesség, Igazhívők, Krisztus világossága mindenkinek világoskodik.

A felolvasó mondja a második szakasz címét.

Pap: Figyelmezzünk!

Olvasmányok után:

Pap: Igazodjék fel az én imádságom, mint a tömjénfüst a te színed elé; kezeimnek fölemelése * esti áldozat gyanánt.

Nép: Igazodjék fel az én imádságom, * mint a tömjénfüst a te színed elé; * kezeimnek fölemelése * esti áldozat gyanánt.

Pap: Uram, tehozzád kiáltok, hallgass meg engem; * figyelmezz szavamra, * mikor tehozzád kiáltok.

Nép: Igazodjék fel az én imádságom, * mint a tömjénfüst a te színed elé; * kezeimnek fölemelése * esti áldozat gyanánt.

Pap: Tégy Uram számra őrizetet és körülvevő ajtót ajkaimra.

Nép: Igazodjék fel az én imádságom, * mint a tömjénfüst a te színed elé; * kezeimnek fölemelése * esti áldozat gyanánt.

Pap: Ne hagyd szívemet gonosz cselekedetekre hajlani, hogy mentegessem bűneimet.

Nép: Igazodjék fel az én imádságom, * mint a tömjénfüst a te színed elé; * kezeimnek fölemelése * esti áldozat gyanánt.

Pap: Igazodjék fel az én imádságom, mint a tömjénfüst a te színed elé.

Nép: Kezeimnek fölemelése * esti áldozat gyanánt.

Hármas ekténia:

Pap: Mondjuk mindnyájan, teljes lelkünkből és teljes elménkből mondjuk!

Nép: Uram, irgalmazz!

Pap: Mindenható Urunk, atyáinknak Istene, kérünk téged, hallgass meg minket és könyörülj!

Nép: Uram, irgalmazz!

Pap: Könyörülj rajtunk, Isten, a te nagy irgalmasságod szerint, kérünk téged, hallgass meg minket és könyörülj!

Nép: Uram, irgalmazz! Uram, irgalmazz! Uram, irgalmazz!

Pap: Szentséges főpásztorunkért, Ferenc pápáért, istenszerető Fülöp metropolitánkért és Ábel apostoli kormányzónkért, lelki atyáinkért s Krisztusban minden atyánkfiáért!

Nép: Uram, irgalmazz! Uram, irgalmazz! Uram, irgalmazz!

Pap: Könyörögjünk még az itt jelenlévő s tőled nagy és bő kegyelmeket váró népért, a mi jótevőinkért és minden igazhitű keresztényért!

Nép: Uram, irgalmazz! Uram, irgalmazz! Uram, irgalmazz!

Pap: Mert irgalmas és emberszerető Isten vagy, és téged dicsőítünk, Atya és Fiú és Szentlélek, most és mindenkor s örökkön-örökké.

Nép: Amen.

Hármas ekténia után:

Nép: Most az égi erők láthatatlanul velünk szolgálnak, mert a dicsőség Királya vonul be. Ím a szentelt titkos áldozat, angyaloktól körülvétetik. Élő hittel, szeretettel közeledjünk, hogy az örök élet részei legyünk. Alleluja, alleluja, alleluja!

Pap: Teljesítsük esti könyörgésünket az Úrhoz!

Nép: Uram, irgalmazz!

Pap: A bemutatott és előre megszentelt drága ajándékokért könyörögjünk az Úrhoz!

Nép: Uram, irgalmazz!

Pap: Hogy a mi kegyelmes Istenünk kedves lelki illat gyanánt elfogadván azokat szent, mennyei és szellemi oltárára, küldje le nekünk isteni malasztját s a Szentlélek ajándékát, könyörögjünk az Úrhoz!

Nép: Uram, irgalmazz!

Pap: Hogy mentsen meg minket minden aggódástól, haragtól és szükségtől, könyörögjünk az Úrhoz!

Nép: Uram, irgalmazz!

Pap: Oltalmazz, ments meg, könyörülj és őrizz meg minket, Isten, a te kegyelmeddel!

Nép: Uram, irgalmazz!

Pap: Hogy ezen egész napot tökéletesen, szentül, békességben és vétek nélkül töltsük el, kérjük az Úrtól!

Nép: Add meg, Uram!

Pap: A békesség angyalát, a hűséges vezetőt, lelkünk és testünk őrzőjét kérjük az Úrtól!

Nép: Add meg, Uram!

Pap: Bűneink és vétségeink bocsánatát és elengedését kérjük az Úrtól!

Nép: Add meg, Uram!

Pap: Jókat és hasznosakat lelkünknek és a világnak békességet kérjünk az Úrtól!

Nép: Add meg, Uram!

Pap: Hogy életünknek hátralevő részét békében és bűnbánatban töltsük, kérjük az Úrtól!

Nép: Add meg, Uram!

Pap: Hogy életünket keresztény módon, gyötrelem és szégyen nélkül végezzük be, s hogy Krisztus félelmetes ítélőszéke előtt jó feleletet adjunk, kérjük az Úrtól!

Nép: Add meg, Uram!

Pap: A hitnek egységét s a Szentlélek közöltetését kérvén önmagunkat, egymást s egész életünket Krisztus Istenünknek ajánljuk!

Nép: Néked, Uram!

Pap: És méltass minket, Urunk, hogy bizalommal, elítélés nélkül bátorkodjunk téged, mennyei Isten, Atyánknak nevezni és mondani:

Nép: Mi Atyánk, aki a mennyekben vagy, szenteltessék meg a te neved! Jöjjön el a te országod! Legyen meg a te akaratod, amint a mennyben, úgy a földön is! Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek, és ne vígy minket a kísértésbe, de szabadíts meg a gonosztól!

Pap: Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön-örökké.

Nép: Amen.

Pap: Békesség mindnyájatoknak!

Nép: És a te lelkednek!

Pap: Fejeteket hajtsátok meg az Úrnak!

Nép: Néked, Uram!

Pap: A te egyszülött Fiadnak kegyelme, irgalma és emberszeretete által, kivel áldott vagy, legszentebb, jóságos és elevenítő Lelkeddel együtt, most és mindenkor s örökkön-örökké.

Nép: Amen.

Pap: Figyelmezzünk! Előre megszentelt szentség a szenteknek!

Nép: Egy a szent, egy az Úr, Jézus Krisztus, az Atyaisten dicsőségére! Amen.

Nép: Hiszem, Uram, és vallom, hogy te vagy valóban Krisztus, az élő Istennek Fia, ki a világra jöttél üdvözíteni a bűnösöket, akik között az első én vagyok.

A te titkos vacsorádnak részesévé fogadj ma engem, Isten Fia; mert nem mondom ki ellenségeidnek a titkot, sem csókot nem adok neked, mint Júdás, hanem, mint ama gonosztevő, megvallak téged:

Emlékezzél meg rólam, Uram, midőn eljössz a te országodba!

Emlékezzél meg rólam, Uralkodó, midőn eljössz a te országodba!

Emlékezzél meg rólam, Szent, midőn eljössz a te országodba!

Ne váljék, Uram, ítéletemre vagy kárhozatomra a te szent titkaidban való részesülés, hanem lelkem és testem meggyógyulására!

Hiszem, Uram, és vallom, hogy ez, amiben most részesülök, valóban a te valóságos és legtisztább tested, s a te valóságos, elevenítő véred. Kérlek, add, hogy ezeket méltóan vegyem magamhoz bűneim bocsánatára s az örök életre! Amen.

Hívek áldozása:

Pap: Közeledjetek!

Nép: Áldom az Urat minden időben. Alleluja!

Áldozási vers:

Nép: Ízleljétek és lássátok, mily jó az Úr. Alleluja!

Pap: Öröktől fogva, most és mindenkor s örökön örökké.

Nép: Amen. Hálát adunk néked, Krisztus Istenünk, mert méltattál minket részesülhetni a te legtisztább testedben, és a bűnök bocsánatára az egész világért kiontott drága véredben, mint üdvözítő gondviselésed szent titkaiban. Alleluja, alleluja, alleluja!

Pap: Igazhívők, részesülvén Krisztusnak szent, legtisztább, halhatatlan, mennyei, elevenítő és félelmetes titkaiban méltóan adjunk hálát az Úrnak!

Nép: Uram, irgalmazz!

Pap: Oltalmazz, ments meg, könyörülj és őrizz meg minket Isten a te kegyelmeddel!

Pap: Ez egész napnak tökéletes, szent, békességes és vétek nélkül való eltöltését kérvén, önmagunkat, egymást s egész életünket Krisztus Istenünknek ajánljuk.

Nép: Néked, Uram!

Pap: Mert te vagy a mi megszentelésünk és téged dicsőítünk, Atya és Fiú és Szentlélek, most és mindenkor és örökkön-örökké.

Nép: Amen.

Pap: Békével távozzunk!

Nép: Az Úr nevében!

Pap: Könyörögjünk az Úrhoz!

Nép: Uram, irgalmazz!

Pap: Mindenható Uralkodó, ki minden teremtményt bölcsességgel alkottál, ki bennünket a te kimondhatatlan gondviselésed és jóvoltodnál fogva lelkünk és testünk megtisztulására, a szenvedélyek megfékezésére, s a feltámadás reményének biztosítására e legszentebb napokba helyeztél, ki negyven nap eltelte után kedves szolgádnak, Mózesnek kőtáblákon isteni kézzel írott törvényeket adtál: add meg nekünk is, ó Jóságos, hogy jó harcot harcoljunk, a böjt futását bevégezzük, a hitet sértetlenül megtartsuk, a láthatatlan szörnyek fejeit összetörjük, a bűnnek legyőzői lehessünk, s a szent feltámadást elítéltetés nélkül elérjük és magasztaljuk. Mert áldott és dicsőített a te legtisztesebb és fölséges neved, Atya, Fiú és Szentlélek, most és mindenkor és örökön-örökké.

Nép: Amen! Áldott legyen az Úr neve mostantól mindörökké. 3-szor

33. zsoltár

Áldom az Urat minden időben, dicsérete mindenkor ajkamon. Lelkem az Úrban dicsekszik, hallják meg ezt a szelídek, és vigadjanak! Magasztaljátok az Urat velem, és dicsőítsük nevét mindannyian! Kerestem az Urat, és meghallgatott, és minden szorongatásomból kiszabadított. Járuljatok hozzá, és megvilágosodtok, és arcotok meg nem szégyenül! Ez a szegény kiáltott, és az Úr meghallgatta, és minden szorongatásából megmentette őt. Az Úr angyala őrködik az őt félők körül, és megszabadítja őket. Ízleljétek és lássátok, mily jó az Úr, boldog a férfi, ki benne bízik. Féljétek az Urat, ti, szentjei, mind, mert akik őt félik, azok nem szenvednek hiányt! Gazdagok elszegényedtek és éheztek, de kik az Urat keresik, semmi jótól nem lesznek megfosztva.

Jöjjetek, gyermekeim, hallgassatok rám, az Úr félelmére tanítlak titeket! Ki az az ember, ki életet akar, és jó napokat szeret látni? Tartóztasd nyelvedet, hogy ne szóljon rosszat, és ajkadat, hogy ne beszéljen álnokul! Fordulj el a rossztól, és cselekedjél jót, keresd a békét és kövesd azt! Az Úr szeme az igazakon, és füle hallja könyörgésüket. Az Úr tekintete pedig a gonosztevőkön, hogy még emléküket is kiirtsa a földről. Az igazak kiáltottak, és az Úr meghallgatta, és minden szorongatásukból kiszabadította őket. Közel van az Úr a töredelmes szívűekhez, és az alázatos lelkűeket megmenti. Sok szorongatás éri az igazakat, de mindazokból kiszabadítja őket az Úr. Az Úr megőrzi minden csontjukat, egy sem törik el azok közül. A bűnösök halála szörnyű, és akik gyűlölik az igazat, meglakolnak. Az Úr megváltja szolgái lelkét, és mindazok, kik benne bíznak, nem vétkeznek.

Valóban méltó dicsérni téged, Istenszülő, a boldogságost és szeplőtelent és a mi Istenünknek Anyját.

Pap: Bölcsesség!

Nép: Ki a keruboknál tiszteltebb és a szeráfoknál hasonlíthatatlanul dicsőbb vagy, ki az Istent, az Igét sérülés nélkül szülted, téged valóságos Istenszülő magasztalunk!

Pap: Dicsőség neked Krisztus Istenünk, a mi reménységünk, dicsőség neked!

Nép: Dicsőség az Atyának és Fiúnak és Szentléleknek, most és mindenkor és örökön-örökké. Amen. — Uram irgalmazz! Uram irgalmazz! Uram irgalmazz! — Adj áldást, Uram!

Pap: Krisztus igaz Istenünk, az ő legtisztább anyjának, a testnélküli mennyei erőknek, kettős nyelvtudományú Szent Gergely atyánknak és minden szenteinek esedezései által könyörüljön rajtunk s üdvözítsen minket, mint jóságos és emberszerető.

Nép: Amen.

Pap: Az Úr áldása reátok az ő kegyelmével és emberszeretetével, mindig, most és mindenkor és örökkön-örökké.

Nép: Amen.

REGGELI ISTENTISZTELET (UTRENYE)

Nagyböjt hétköznapjain

Pap: Áldott a mi Istenünk öröktől fogva, most és mindenkor és örökkön-örökké.

Nép: Amen

Dicsőség néked, Istenünk, dicsőség néked!

Mennyei király, Vigasztaló, igazságnak Lelke, ki mindenütt jelen vagy és mindeneket betöltesz, minden jónak kútfeje és az életnek megadója, jöjj el és lakozzál mibennünk, és tisztíts meg minket minden szennytől, és üdvözítsd, Jóságos, a mi lelkünket!

Szent Isten, † szent Erős, szent Halhatatlan, irgalmazz nekünk! 3-szor

Dicsőség az Atyának és Fiúnak és Szentléleknek, most és mindenkor és örökkön-örökké. Amen.

Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent tekintsd és gyógyítsd meg betegségeinket a te nevedért!

Uram, irgalmazz! Uram, irgalmazz! Uram, irgalmazz!

Dicsőség az Atyának és Fiúnak és Szentléleknek, most és mindenkor és örökkön-örökké. Amen.

Mi Atyánk, aki a mennyekben vagy, szenteltessék meg a te neved! Jöjjön el a te országod! Legyen meg a te akaratod, amint a mennyben, úgy a földön is! Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek, és ne vígy minket a kísértésbe, de szabadíts meg a gonosztól!

Pap: Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön-örökké.

Nép: Amen.

Uram, irgalmazz! 12-szer

Jertek imádjuk a mi királyunkat és Istenünket!

Jertek imádjuk Krisztust, a mi királyunkat és Istenünket!

Jertek boruljunk le és imádjuk magát Jézus Krisztust, a mi királyunkat, Urunkat és Istenünket!

19. zsoltár

Hallgasson meg téged az Úr a szorongatás napján, oltalmazzon meg téged Jákob Istenének neve!

Küldjön neked segítséget szentélyéből, és Sionból védelmezzen téged!

Emlékezzék meg minden áldozatodról, és égőáldozatodat találja kövérnek!

Cselekedjék veled szíved szerint, és minden szándékodat teljesítse!

Örvendezni fogunk szabadításodon, és a mi Istenünk nevében büszkélkedünk.

Teljesítse az Úr minden kérésedet!

Most tudom, hogy az Úr megmentette az ő fölkentjét.

Meghallgatja őt szent egéből, hatalmas tetteiben rejlik jobbjának szabadító ereje.

Ezek a szekerekben, amazok a lovakban, mi pedig a mi Urunk Istenünk nevében büszkélkedünk.

Ők megbilincseltettek és elestek, mi pedig fölkeltünk és fölemelkedtünk. Uram, mentsd meg a királyt, és hallgass meg minket az napon, amelyen segítségül hívunk téged!

20. zsoltár

Uram, a te erődben leli örömét a király, és szabadításodnak igen örvendezik.

Szíve kívánságát megadtad neki, és ajkai óhajtását nem tagadtad meg tőle.

Mert megelőzted őt jóságod áldásaival, fejére koronát tettél drágakőből.

Életet kért tőled, és napok hosszú sorát adtad neki mindörökké.

Nagy az ő dicsősége a te szabadításod által, dicsőséget és nagy ékességet árasztasz reá.

Mert áldást adsz neki mindörökre, megörvendezteted őt jelenléted örömével.

Mert a király az Úrban bízik, és a Fölségesnek irgalmában nem fog meginogni.

Kezed érje el minden ellenséged, jobbod találja meg mind, akik téged gyűlölnek!

Hasonlókká teszed őket a tüzes kemencéhez arcod megjelenése idején.

Az Úr meg fogja rengetni őket haragjában, és tűz emészti meg őket.

Gyümölcsüket a földről elpusztítod, és ivadékukat az emberek fiai közül.

Mert rosszra hajlottak ellened, terveket eszeltek ki, melyeket meg nem valósíthatnak.

Mert megfutamítottad őket, akik pedig megmaradnak, azoknak megszilárdítod arcukat.

Magasztaltassál föl, Uram, a te erődben, énekeljük és zengjük erődet!

Dicsőség az Atyának és Fiúnak és Szentléleknek, most és mindenkor és örökkön-örökké. Amen.

Nép: Szent Isten, † szent Erős, szent Halhatatlan, irgalmazz nekünk! 3-szor

Dicsőség az Atyának és Fiúnak és Szentléleknek, most és mindenkor és örökkön-örökké. Amen.

Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent tekintsd és gyógyítsd meg betegségeinket a te nevedért!

Uram, irgalmazz! Uram, irgalmazz! Uram, irgalmazz!

Dicsőség az Atyának és Fiúnak és Szentléleknek, most és mindenkor és örökkön-örökké. Amen.

Mi Atyánk, aki a mennyekben vagy, szenteltessék meg a te neved! Jöjjön el a te országod! Legyen meg a te akaratod, amint a mennyben, úgy a földön is! Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek, és ne vígy minket a kísértésbe, de szabadíts meg a gonosztól!

Pap: Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön-örökké.

Nép: Amen.

Tropár, 1. hang. Üdvözítsd Uram a te népedet * és áldd meg,a te örökségedet! * Adj győzelmet ellenségei fölött hazánknak * s Kereszteddel őrizd meg a te népedet!

Dicsőség. Konták, 4. hang. Aki önként emelkedtél föl a keresztre, Krisztus Istenünk, * ajándékozd kegyelmedet a te rólad nevezett új népednek, * örvendeztess meg isteni erőddel mindnyájunkat * és segíts diadalra minden megtámadóink ellen, * kik védeszközül bírjuk a te békefegyveredet, * a legyőzhetetlen győzelmet.

Most és. Istenszülői. Rettenetes és legyőzhetetlen védelmünk, * meg ne vesd a mi imádságunkat, Istennek jóságos Anyja! * Erősítsd meg az igazhitű kereszténységet, * üdvözítsd azokat, kikre a népek kormányzását bíztad, * s adj nekik a mennyből győzelmet, * mert te szülted az Istent, ó egyetlen áldott!

Ekténia a zárt királyi ajtók előtt:

Pap: Könyörülj rajtunk Isten a te nagy irgalmasságod szerint, kérünk téged: hallgass meg minket és könyörülj!

Nép: Uram irgalmazz! 3-szor

Pap: Könyörögjünk még az igazhitű uralkodókért, hazánkért és Krisztus-szerető katonáinkért!

Nép: Uram irgalmazz! 3-szor

Pap: Mert irgalmas és emberszerető Isten vagy és téged dicsőítünk, Atya és Fiú és Szentlélek, most és mindenkor s örökkön-örökké.

Nép: Amen! Az Úr nevében adj áldást, atya!

Pap: Dicsőség a szent, egyvalóságú, elevenítő és feloszthatatlan Háromságnak, (az Atyának és Fiúnak és Szentléleknek), mindig, most és mindenkor s örökkön-örökké.

Nép: Amen.

A nép mondja: Dicsőség a magasságban Istennek, * békesség a földön és jóakarat az embereknek! 3-szor

Uram, nyisd meg ajkaimat, * és szám a te dicséretedet fogja hirdetni! 2-szer

3. zsoltár

Uram, mennyire sokan lettek, kik engem szorongatnak!

Sokan támadnak reám. Sokan mondják lelkemnek: „Istene sem menti már meg.”

Te pedig, Uram, oltalmazóm vagy, én dicsőségem, ki fölemeled fejemet. Fennhangon az Úrhoz kiáltottam, és meghallgatott engem szent hegyéről.

Elszenderültem, és mély álomban voltam, fölkeltem, mert az Úr oltalmába vesz engem.

Nem félek az engem környező nép ezreitől. Kelj föl, Uram! Ments meg, én Istenem!

Mert te sújtottál le mindenkire, aki ok nélkül gyűlölt engem, a bűnösök fogait kiverted.

Az Úré a szabadítás, és népeden a te áldásod!

Elszenderültem, és mély álomban voltam, fölkeltem, mert az Úr oltalmába vesz engem.

37., 62., 87., 102. és 142. zsoltár

Zsoltárok után mondjuk: Dicsőség, Most és.

Alleluja, alleluja, alleluja, dicsőség néked Isten! Kétszer, harmadszor már énekelve.

Békesség ekténia:

Pap: Békességben könyörögjünk az Úrhoz!

Nép: Uram, irgalmazz!

Pap: A mennyei békéért és lelkünk üdvösségéért könyörögjünk az Úrhoz!

Nép: Uram, irgalmazz!

Pap: Az egész világ békességéért, Isten szentegyházainak jólétéért és mindnyájunk egyesítéséért könyörögjünk az Úrhoz!

Nép: Uram, irgalmazz!

Pap: Ezen szent hajlékért s mindazokért, kik ide hittel, buzgósággal és istenfélelemmel járnak, könyörögjünk az Úrhoz!

Nép: Uram, irgalmazz!

Pap: Szentséges főpásztorunkért Ferenc pápáért, istenszerető Fülöp metropolitánkért, és Ábel apostoli kormányzónkért, a tisztes áldozópapságért, a Krisztus szerinti segédlő papságért, az egész egyházi rendért és a népért könyörögjünk az Úrhoz!

Nép: Uram, irgalmazz!

Pap: Ezen városért (községért), minden városért, községért és vidékért, s az azokban lakó hívekért könyörögjünk az Úrhoz!

Nép: Uram, irgalmazz!

Pap: A levegőnek kedvező mérsékletéért, a föld terményeinek bőségéért és békességes időkért könyörögjünk az Úrhoz!

Nép: Uram, irgalmazz!

Pap: A hajózókért, utazókért, betegekért, fáradozókért, foglyokért s ezek szabadulásáért könyörögjünk az Úrhoz!

Nép: Uram, irgalmazz!

Pap: Hogy mentsen meg minket minden aggódástól, haragtól és szükségtől, könyörögjünk az Úrhoz!

Nép: Uram, irgalmazz!

Pap: Oltalmazz, ments meg, könyörülj és őrizz meg minket, Isten, a te kegyelmeddel!

Nép: Uram, irgalmazz!

Pap: Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!

Nép: Néked, Uram!

Pap: Mert téged illet minden dicsőség, tisztelet és imádás, Atya és Fiú és Szentlélek, most és mindenkor s örökkön-örökké.

Nép: Amen

Pap: Alleluja, alleluja, alleluja!

Nép a hangnak megfelelően: Alleluja, alleluja, alleluja!

Versek: Tehozzád ébred lelkünk az éjből, Istenünk, mert a te parancsaid világosság a földön. — Alleluja. 3-szor

Igazságot tanulnak a földkerekség lakói. — Alleluja. 3-szor

Szégyenüljenek meg a nép irigyei * és tűz eméssze meg ellenségeidet. — Alleluja. 3-szor

Küldj rájuk Uram bajokat, küldj bajokat azokra, kik a földön dicsekszenek.— Alleluja. 3-szor

Szentháromság tropárjai hang szerint.

Kis ekténia:

Pap: Mert tied a hatalom, tied az ország, az erő és a dicsőség, most és mindenkor s örökkön-örökké.

Nép: Amen

Kathizmálion.

Kis ekténia:

Pap: Mert jóságos és emberszerető Isten vagy és téged dicsőítünk, Atya és Fiú és Szentlélek, most és mindenkor s örökkön-örökké.

Nép: Amen

Kathizmálion.

Kis ekténia:

Pap: Mert áldott a te neved és dicsőített a te országod, Atya és Fiú és Szentlélek, most és mindenkor s örökkön-örökké.

Nép: Amen

50. zsoltár

Könyörülj rajtam, Isten, a te nagy irgalmasságod szerint, és könyörületed sokasága szerint töröld el gonoszságomat!

Moss meg engem mindinkább gonoszságomból, és bűnömtől tisztíts meg engem!

Mert elismerem gonoszságomat, és bűnöm előttem van mindenkor.

Egyedül ellened vétettem, és gonoszt előtted cselekedtem, hogy igaznak bizonyulj igéidben, és győztesnek ítéletedben.

Mert íme, vétekben fogantattam, és bűnökben fogant engem anyám.

Mert íme, az igazságot szereted, a te bölcsességed titkos és elrejtett dolgait kinyilatkoztattad nekem.

Hints meg engem izsóppal, és megtisztulok, moss meg engem, és a hónál fehérebb leszek!

Add, hogy örömöt és vigasságot halljak, és örvendezzenek megalázott csontjaim!

Fordítsd el orcádat bűneimről, és töröld el minden gonoszságomat!

Tiszta szívet teremts bennem, ó Isten, és az igaz lelket újítsd meg benső részeimben!

Ne vess el engem színed elől, és Szent Lelkedet ne vedd el tőlem!

Add vissza nekem üdvözítésed örömét, és uralkodó lélekkel erősíts meg engem!

Megtanítom útjaidra a gonoszokat, és az istentelenek hozzád térnek.

Szabadíts meg engem a vérbűntől, Isten, üdvösségem Istene, és nyelvem magasztalni fogja a te igazságodat!

Uram, nyisd meg ajkaimat, és szám a te dicséretedet fogja hirdetni!

Mert ha kedvelnéd, áldozatot adtam volna, de az égőáldozatokban nem telik kedved.

Áldozat Istennek a töredelmes lélek, a töredelmes és alázatos szívet, ó Isten, nem veted meg.

Tégy jót, Uram, jóakaratodból Sionnal, hogy felépüljenek Jeruzsálem kőfalai!

Akkor veszed kedvesen az igazság áldozatát, az ajándékot és égőáldozatokat, akkor tesznek oltárodra borjakat.

Kánon.

III. óda után ekténia:

Pap: Mert te vagy a mi Istenünk és téged dicsőítünk Atya és Fiú és Szentlélek, most és mindenkor és örökkön-örökké.

Nép: Amen.

VI. óda után ekténia:

Pap: Mert te vagy a békesség királya és lelkünk Üdvözítője s téged dicsőítünk Atya és Fiú és Szentlélek, most és mindenkor és örökkön-örökké.

Nép: Amen.

VIII. óda után:

Pap: Az Istenszülőt és a világosság anyját énekekben magasztaljuk.

Vers: Magasztalja az én lelkem az Urat, * és örvendez lelkem az én üdvözítő Istenemben!

Minden vers után énekelve: Ki a keruboknál tiszteltebb * és a szeráfoknál * hasonlíthatatlanul dicsőbb vagy, * ki az Istent, az Igét * sérülés nélkül szülted, * téged valóságos Istenszülő, magasztalunk!

Versek: Mert megtekintette szolgálójának alázatosságát, * íme mostantól boldognak hirdet engem minden nemzedék! — Ki a keruboknál…

Mert nagy dolgot cselekedett velem a Hatalmas, kinek szent az ő neve, * és az ő irgalmassága nemzedékről nemzedékre száll az őt félőkön. — Ki a keruboknál…

Hatalmas dolgot cselekedett az ő karjaival, * elszélesztette a szívük szándékában kevélykedőket. — Ki a keruboknál…

Levetette a hatalmasokat a fejedelmi székből és fölmagasztalta az alázatosokat; * az éhezőket betöltötte jókkal és a gazdagokat üresen bocsátá. — Ki a keruboknál…

Oltalmába vette Izraelt, az ő szolgáját, megemlékezvén irgalmasságáról, * amint szólott atyáinknak, Ábrahámnak és az ő ivadékának örökre. — Ki a keruboknál…

IX. óda után:

Nép: Valóban méltó dicsérni téged, Istenszülő, * a boldogságost és szeplőtelent * és a mi Istenünknek Anyját, * ki a keruboknál tiszteltebb * és a szeráfoknál hasonlíthatatlanul dicsőbb vagy, * ki az Istent, az Igét * sérülés nélkül szülted, * téged, valóságos Istenszülő, magasztalunk.

Kis ekténia:

Pap: Mert téged dicsérnek az összes mennyei erők és téged dicsőítünk, Atya, Fiú és Szentlélek, most és mindenkor és örökkön-örökké.

Nép: Amen.

Fényének.

Dicséreti zsoltárok:

148. zsoltár

Dicsérjétek az Urat a mennyekben! Dicsérjétek őt a magasságban!

Dicsérjétek őt, minden angyalai, dicsérjétek őt, minden seregei

Dicsérjétek őt, nap és hold, dicsérjétek őt, fény és minden csillagok!

Dicsérjétek őt, egeknek egei, és a vizek az égbolt fölött!

Dicsérjék az Úr nevét, mert ő szólt és lettek, parancsolt és létrejöttek.

Odaállította őket örökre, és örökkön-örökre, parancsot adott, s az el nem múlik.

Dicsérjétek az Urat a földről, szörnyek és minden mélységek, tűz, jégeső, hó, jég, szélvihar, melyek az ő igéjét cselekszitek,

hegyek és minden halmok, gyümölcsfák és minden cédrusok, vadak és minden barmok, csúszómászók és szárnyas madarak,

föld királyai és minden népek, fejedelmek és a föld minden bírája!

Ifjak és szüzek, vének az ifjakkal dicsérjék az Úr nevét, mert csak az ő neve magasztos!

Az ő dicsérete az ég és a föld fölött van, és ő fölemeli népének erejét.

Dicshimnusz minden szentjeinek, Izrael fiainak, a hozzá közeledő népnek!

149. zsoltár

Énekeljetek az Úrnak új éneket, zengjen dicsérete a szentek gyülekezetében!

Örvendjen Izrael az ő Teremtőjében, és Sion fiai királyuk miatt ujjongjanak!

Dicsérjék az ő nevét énekkarban, dobbal és hárfán zengjenek neki!

Mert az Úr gyönyörködik népében, és fölmagasztalja a szelídeket üdvösségével.

Dicsekszenek a szentek dicsőségükben, örvendeznek nyugvóhelyükön.

Isten magasztalása van torkukban és kétélű kard a markukban, hogy bosszút álljanak a nemzeteken, megfenyítsék a népeket,

hogy azok királyait béklyóba verjék, és nemeseit vasbilincsbe, hogy a megírt ítéletet végrehajtsák rajtuk.

Ez lesz dicsősége minden szentjének.

150. zsoltár

Dicsérjétek Istent az ő szentjeiben, dicsérjétek őt erős boltozatában!

Dicsérjétek őt hatalmasságában, dicsérjétek őt nagyságának sokaságáért!

Dicsérjétek őt harsonaszóval, dicsérjétek őt hárfán és citerán!

Dicsérjétek őt dobbal és énekkarban, dicsérjétek őt húrokon és hangszereken!

Dicsérjétek őt zengő cimbalmokon, dicsérjétek őt a vigasság cimbalmán! Minden lélek dicsérje az Urat!

A királyi ajtó előtt mondja a pap: Dicsőség neked Isten, ki földerítetted nekünk a világosságot!

Nép recitálva:

Dicsőség a magasságban Istennek, és békesség a földön, jóakarat az emberekben!

Dicsérünk téged, áldunk téged, * imádunk és dicsőítünk téged.

Hálát adunk néked a te nagy dicsőségedért, * Urunk, mennyei Királyunk!

Mindenható Atyaisten, egyszülött Fiú, * Úr Jézus Krisztus és Szentlélek Úristenünk!

Isten Báránya, * az Atyának Fia,

ki elveszed a világ bűneit, * irgalmazz nekünk;

ki elveszed a világ bűneit, * fogadd el a mi imádságainkat;

ki ülsz az Atyának jobbján, * könyörülj rajtunk;

mert egyedül te vagy szent * te egyedül Úr, Jézus Krisztus, * az Atyaisten dicsőségére. Amen!

Mindennap áldunk téged és dicsérjük nevedet * örökké és mindörökkön-örökké.

Uram, menedékünk voltál nekünk * nemzedékről nemzedékre.

Én mondám: Uram irgalmazz nekem és gyógyítsd meg az én lelkemet, * mert vétkeztem teellened.

Hozzád menekülék Uram, taníts meg engem, hogy a te akaratodat cselekedjem, * mert te vagy az én Istenem,

mert nálad van az életnek forrása, * és a te világosságodban látjuk meg a világosságot.

Nyújtsd kegyelmedet * a téged ismerőknek!

Add Urunk, hogy e napon * minden bűntől megőrizzük magunkat.

Áldott vagy te, Urunk, atyáinknak Istene, * dicséretes és dicsőséges a te neved mindörökké. Amen.

Legyen Uram, a te kegyelmed rajtunk, * amint mi tebenned bíztunk!

Áldott vagy te, Urunk, * taníts meg minket a te igazságaidra!

Áldott vagy te Uralkodó, * oktass bennünket a te igazságaidra!

Áldott vagy te, Szent, * világosíts meg minket a te igazságaiddal!

Uram, a te kegyelmed örökké, * kezeid munkáit meg ne vesd! * Téged illet a dicséret, * téged illet az ének.

Téged illet a dicsőség, * Atya és Fiú és Szentlélek,

most és mindenkor * és mindörökkön-örökké. Amen.

Ekténia:

Pap: Teljesítsük reggeli könyörgésünket az Úrhoz!

Nép: Uram irgalmaz!

Pap: Oltalmazz, ments meg, könyörülj és őrizz meg minket Isten a te kegyelmeddel!

Nép: Uram irgalmazz!

Pap: Hogy ezt az egész napot tökéletesen, szentül, békességben és vétek nélkül töltsük el, kérjük az Úrtól.

Nép: Add meg, Uram!

Pap: A békesség angyalát, a hívséges vezetőt, lelkünk és testünk őrzőjét, kérjük az Úrtól.

Nép: Add meg, Uram!

Pap: Bűneink és vétségeink bocsánatát és elengedését kérjük az Úrtól.

Nép: Add meg, Uram!

Pap: Jókat és hasznosokat lelkünknek, és a világnak békességet kérjünk az Úrtól.

Nép: Add meg, Uram!

Pap: Hogy életünknek hátralevő részét békében és bűnbánatban töltsük, kérjük az Úrtól.

Nép: Add meg, Uram!

Pap: Hogy életünket keresztény módon, gyötrelem és szégyen nélkül végezzük be, s hogy Krisztus félelmetes ítélőszéke előtt jó feleletet adjunk, kérjük az Úrtól.

Nép: Add meg, Uram.

Pap: Legszentebb, legtisztább, legáldottabb, dicső Királynénkat, az Istenszülő és mindenkorszűz Máriát, minden szentekkel együtt említvén, önmagunkat, egymást és egész életünket Krisztus Istenünknek ajánljuk.

Nép: Néked, Uram.

Pap: Mert az irgalom, könyörület és emberszeretet Istene vagy és téged dicsőítünk, Atya és Fiú és Szentlélek, most és mindenkor s örökkön-örökké.

Nép: Amen.

Pap a népet megáldva: Békesség mindnyájatoknak!

Nép: És a te lelkednek!

Pap: Fejeteket hajtsátok meg az Úrnak!

Nép nyújtott dallamon, míg a csendes ima tart: Néked Uram!

Az áldozópap csendes imája: Szent Uram, ki a magasságban lakozol, a lentvalókat szemléled és mindentlátó szemeiddel minden teremtményre letekintesz, lelkileg és testileg neked hajlunk meg és kérünk, Szentek Szentje, terjeszd ki láthatatlan karodat szent lakodból s áldj meg mindnyájunkat! És ha valamit készakarva vagy akaratlanul vétettünk, mint jóságos és emberszerető Isten bocsásd meg, e földi és földöntúli javaidat ajándékozván nekünk!

Fennhangon: Mert téged illet, hogy könyörülj rajtunk és üdvözíts minket Istenünk, és téged dicsőítünk, Atya és Fiú és Szentlélek, most és mindenkor s örökkön-örökké.

Nép: Amen.

Előverses sztihirák előversei:

Megtelünk reggel irgalmasságoddal és örvendezünk és gyönyörködünk minden napjainkban, ** vígadunk a napokért, melyekben minket megaláztál, az esztendőkért, melyekben nyomorúságokat láttunk.

Tekints a te szolgáidra és alkotmányaidra és igazgasd azok fiait, ** és legyen rajtunk a mi Urunk Istenünk fényessége és kezeinek munkáit te igazgasd fölöttünk, kezeink munkáját igazgassad!

Szombaton előversek:

Boldogok azok, kiket kiválasztasz és magadhoz fogadsz, Urunk!

Lelkük a jóban megmarad.

És emlékük nemzedékről nemzedékre.

Sztichirák után olvasva:

Jó az Urat dicsérni és éneket mondani a te nevednek, ó Fölséges!

Hogy reggel hirdettessék irgalmasságod és igazvoltod éjjel!

Nagyböjtben kétszer mondjuk el.

Nép: Szent Isten, szent Erős, szent Halhatatlan, irgalmazz nekünk! 3-szor

Dicsőség az Atyának és Fiúnak és Szentléleknek, most és mindenkor és örökkön-örökké. Amen.

Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent tekintsd és gyógyítsd meg betegségeinket a te nevedért!

Uram, irgalmazz! Uram, irgalmazz! Uram, irgalmazz!

Dicsőség az Atyának és Fiúnak és Szentléleknek, most és mindenkor és örökkön-örökké. Amen.

Mi Atyánk, aki a mennyekben vagy, szenteltessék meg a te neved! Jöjjön el a te országod! Legyen meg a te akaratod, amint a mennyben, úgy a földön is! Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek, és ne vígy minket a kísértésbe, de szabadíts meg a gonosztól!

Pap: Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön-örökké.

Nép: Amen.

Nagyböjtben, (szombat kivételével) a szentek tropárjai helyett ezt vesszük:

Tropár 8. hang. Dicsőséged templomában lévén * azt gondoljuk, a mennyben vagyunk. * Istenszülő, mennyek ajtaja, * nyisd meg nekünk irgalmad ajtóit!

Uram irgalmazz! 40-szer Adj áldást, Uram!

Pap: Legyen áldott és dicsőített Krisztus, a mi Istenünk, öröktől fogva, most és mindenkor s örökkön-örökké.

Nép: Amen.

Pap: Mennyei Királyunk, erősítsd meg az igazhitű Uralkodókat. Szilárdítsd meg a hitet. Szelídítsd meg a hitetleneket! Adj békességet a világnak, őrizd meg épségben e községet (várost); elhunyt atyáinkat és testvéreinket iktasd az igazak hajlékába! A mi bűnbánatunkat és gyónásunkat pedig fogadd el Urunk és könyörülj rajtunk, mint jóságos és emberszerető.

Nép: Amen. Uram, irgalmazz! 3-szor Dicsőség az Atyának és Fiúnak és Szentléleknek, most és mindenkor és örökkön-örökké. Amen.

Ki a keruboknál tiszteltebb és a szeráfoknál hasonlíthatatlanul dicsőbb vagy, ki az Istent, az Igét, sérülés nélkül szülted, téged, valóságos Istenszülő, magasztalunk!

Az Úr nevében adj áldást, atya!

Pap: Könyörüljön rajtunk az Isten és áldjon meg minket, derítse föl reánk az ő orcáját, és könyörüljön rajtunk!

Nép: Amen.

Szent Efrém fohászai

Pap: Életem Ura és Uralkodója, ne engedd hozzám a jóravaló restség, könnyelműség, pénzvágy és megszólás szellemét! Metánia.

Ajándékozd inkább szolgádnak a józanság, alázatosság, állhatatosság és szeretet lelkét! Metánia.

Igen, Uram, Királyom! Add meg, hogy megismerjem bűneimet, és meg ne ítéljem felebarátomat, mert áldott vagy örökkön-örökké. Metánia.

Amen.

12 metánia a vámszedő fohászaival: Isten, légy irgalmas nekem, bűnösnek, és könyörülj rajtam!

Majd ismét: Igen, Uram, Királyom! Add meg, hogy megismerjem bűneimet, és meg ne ítéljem felebarátomat, mert áldott vagy örökkön-örökké.

Elbocsátó

AKATHISZT AZ ÚR TISZTA ÉS ÉLETADÓ KERESZTJÉHEZ

Tropár

1. hang. Üdvözítsd, Uram, a te népedet, * és áldd meg a te örökségedet, * adj győzelmet ellenségei fölött hazánknak, * s kereszteddel őrizd meg a te népedet!

1. konták

Ó, boldogságos és tiszteletre méltó kereszt, * neked hódolunk mi, hívek, és magasztalunk, örvendve isteni felmagasztaltatásodon. * Te pedig, mint a győzelem jele, és legyőzhetetlen fegyver, * védelmezd és oltalmazd kegyelmeddel, azokat, akik mondják neked: * Üdvözlégy, boldogságos kereszt.

1. ikosz

Pap: Az angyalok a mennyből láthatatlanul, félelemmel vették körül az élethozó keresztet, és látva őt, amint fényt hozó kegyelmével beárnyékolja a híveket, megálltak, hozzá így beszélve:

Nép:

Üdvözlégy, a világmindenség őrzője!

Üdvözlégy, az Egyház dicsősége!

Üdvözlégy, gyógyulásokat bőségesen forrásozó!

Üdvözlégy, a világ határait megszentelő!

Üdvözlégy, csodák forrása, jó illatot árasztó élet!

Üdvözlégy, kegyelmet nyilvánító igen boldogságos!

Üdvözlégy, isteni zsámoly lévén!

Üdvözlégy, mindenki hódolatára megjelent!

Üdvözlégy, édességgel megtelt kehely!

Üdvözlégy, magasságbeli fény áradása!

Üdvözlégy, mert általad az egész teremtés, áldást nyer!

Üdvözlégy, mert általad hódolunk az Alkotónak!

Üdvözlégy, boldogságos kereszt!

2. konták

Pap: Látván magában a kívánságot, hogy megtalálja a keresztet, Ilona, bátorsággal mondja a királynak: Lelked kívánsága jónak látszott buzgóságom előtt, ezért, amint mondtad, keresve győzelmed igen erős jelét, hangoztatom:

Nép: Alleluja, alleluja, alleluja.

2. ikosz

Pap: Az értelmes ismeretet, amely értelmetlen volt, megértve, a királynő azonnal azt mondja a szolgáknak: törekedjetek gyorsan a föld mélyéből kiásni és felemelni a keresztet. Ezt, pedig meglátva, félelemmel így kiáltott fel:

Nép:

Üdvözlégy, az igazi öröm formája!

Üdvözlégy, az ősi átok megszűnése!

Üdvözlégy, a földben irigyen elrejtett kincs!

Üdvözlégy, az égen csillagokkal ábrázolt jel!

Üdvözlégy, tűz nemű, négy fénnyel lángoló kereszt!

Üdvözlégy, a magassághoz erősített egykor előre látott lépcső!

Üdvözlégy, békés és csodálatos csoda az angyalok számára!

Üdvözlégy, a démonok igen siralmas veresége.

Üdvözlégy, az Ige édességes kincse!

Üdvözlégy, a tévelygés tüzének eloltója!

Üdvözlégy, szükségben levőknek oltalmazója!

Üdvözlégy, jámborul élőknek erős tanítója!

Üdvözlégy, boldogságos kereszt!

3. konták

Pap: A keresztfa ereje nyilvánult meg akkor mindenkinek igaz meggyőzésére, mert a néma halottat feltámasztotta, és ez akkor csodálatos látványa volt mindazoknak, akik az üdvösséget akarták elnyerni, midőn mindnyájan énekelték:

Nép: Alleluja, alleluja, alleluja.

3. ikosz

Pap: A legyőzhetetlen fegyvert birtokolván, Ilona fiához sietett. Ő, pedig azonnal megörült nagyon, és, megismerve a nagy keresztet, ezeket mondta neki:

Nép:

Üdvözlégy, a fény menedék helye!

Üdvözlégy, az élet őrzője!

Üdvözlégy, lelki adományok megadója!

Üdvözlégy, a viharos tengeren hajózók kikötője!

Üdvözlégy, Krisztust, mint áldozatot hordozó oltár!

Üdvözlégy, titokzatos bort forrásozó ágakat bíró szőlővessző!

Üdvözlégy, mert a népek országát őrzöd!

Üdvözlégy, mert te az ördögök fejeit összetöröd!

Üdvözlégy, a hit világos megismerése!

Üdvözlégy, e világ megváltása!

Üdvözlégy, Isten áldása a holtak számára!

Üdvözlégy, mert a holtakért Isten előtt való közbenjárót magadon hordoztad!

Üdvözlégy, boldogságos kereszt!

4. konták

Pap: Az istenes buzgóság viharától belül átfogva lévén, Ilona, buzgón kereste, és megtalálta a földben elrejtett, és az égen a királynak megjelenő keresztet, és felemelte ezt, emberei, pedig látták, és hittel kiáltottak fel:

Nép: Alleluja, alleluja, alleluja.

4. ikosz

Pap: Hallották mindnyájan, mert megjelent a világon a kereszt, mint a Nap, és mindnyájan, a fénytől eltelve, hozzá futottak, mint csillaghoz, és, szemlélvén a javak megszentelt kezek által felemelt okozóját, énekelték neki:

Nép:

Üdvözlégy, a szellemi Nap fénye!

Üdvözlégy, kimeríthetetlen jó illat forrása!

Üdvözlégy, Ádám és Éva felszólítása!

Üdvözlégy, az alvilág fejedelmeinek sanyargatása!

Üdvözlégy, mert felemeltetve, minket is felemelsz magaddal!

Üdvözlégy, mert megszenteled a neked hódolók lelkét!

Üdvözlégy, az apostolok világban levő hithirdetői dicsősége!

Üdvözlégy, e világ ellen harcolók kegyelmes ereje!

Üdvözlégy, hitetlenek leleplezése!

Üdvözlégy, hívők dicsekvése!

Üdvözlégy, mert általad megsemmisült az alvilág!

Üdvözlégy, mert általad eljött a kegyelem!

Üdvözlégy, boldogságos kereszt!

5. konták

Pap: Az isteni fát meglátva, fussunk most mindnyájan oltalma alá, tartva ezt, mint fegyvert, kényszerítsük futásra az ellenség seregeit, és, megérintve a megérinthetetlent, hangoztassuk neki:

Nép: Alleluja, alleluja, alleluja.

5. ikosz

Pap: Látva a mennyből való fényt, amely csillagokkal mutatta a kereszt jelét, és benne a teljes győzelmet az ellenség fölött, Nagy Konstantin igyekezett kiásni a földből a kereszt fáját, és, hozzá így szólt:

Nép:

Üdvözlégy, a kimondhatatlan tanács teljesülése!

Üdvözlégy, a jámbor nép felemelése!

Üdvözlégy, az ellenségek erejét futásra fordító!

Üdvözlégy, mint a démonokat elégető láng!

Üdvözlégy, a hívők királyának mennyei kormány pálcája!

Üdvözlégy, a krisztusszerető hadsereg legyőzhetetlen fegyvere!

Üdvözlégy, a barbárok gőgjének megsemmisítője!

Üdvözlégy, aki lelkünk iránt figyelmes vagy!

Üdvözlégy, megoltalmazás a sok gonosztól!

Üdvözlégy, nagy javak megadója!

Üdvözlégy, mert általad a kereszt viselői örvendeznek!

Üdvözlégy, mert általad a hitetlenek megszomorodnak!

Üdvözlégy, boldogságos kereszt!

6. konták

Pap: Megjelent az Úr keresztje, mint az egekig érő létra, felvezetve a földről mindenkit a mennyei magasságba, hogy mi, ott, az angyali seregekkel lakjunk, elhagyván a most létezőket, mint nem létezőket, és megtanuljuk énekelni:

Nép: Alleluja, alleluja, alleluja.

6. ikosz

Pap: Felragyogtatva a fényt mindazoknak, akik az alvilág sötétségében voltak, Üdvözítő, az alvilág ajtónállói, nem viselhetvén el hogy lássák ragyogásodat, elestek, mint a holtak, a tőlük megszabadultak pedig, látván most a keresztet, felkiáltottak:

Nép:

Üdvözlégy, halottak feltámadása!

Üdvözlégy, szomorúak vigasztalása!

Üdvözlégy, az alvilági kincstárak kiüresítése!

Üdvözlégy, paradicsomi édesség élvezése!

Üdvözlégy, az egyiptomi hadsereget elsüllyesztő vessző!

Üdvözlégy, a zsidó embereket megitató vessző!

Üdvözlégy, életadó fa, a lator megmentése!

Üdvözlégy, jó illatú rozs, az istentisztelők jó illata!

Üdvözlégy, a lelki éhség enyhítése!

Üdvözlégy, a hívőktől felvett pecsét!

Üdvözlégy, titkok ajtaja!

Üdvözlégy, mert belőled isteni folyamok folynak!

Üdvözlégy, boldogságos kereszt!

7. konták

Pap: Mózes, meg akarván szabadítani a sokat szenvedett népet az üldözőtől, te adtál neki, mintegy vesszőt, de felismerte, hogy isteni előkép az, ezért, csodálkozott, ó kereszt, hatalmadon, és felkiáltott:

Nép: Alleluja, alleluja, alleluja.

7. ikosz

Pap: Aki egykor csodásan törvényt adott az istenlátónak a Sinain, akarattal lett keresztre szegezve a törvénytelen emberekért, és, megszüntette a törvény ősi átkát, hogy mi, mindnyájan, látván a kereszt erejét, hangoztassuk neki:

Nép:

Üdvözlégy, elesettek felkelése!

Üdvözlégy, a világ szolgáinak elesése!

Üdvözlégy, Krisztus feltámadásának megújítása!

Üdvözlégy, szerzetesek isteni felüdítése!

Üdvözlégy, jó árnyékot adó lombos fa, amely által befedeztetnek a hívők!

Üdvözlégy, prófétailag hirdetett, a földön felnövekedett fa!

Üdvözlégy, a hazának az ellenségek ellen segítsége!

Üdvözlégy, a nemzeti kormányzás erős védelmezése!

Üdvözlégy, az igazságos Bíró megjelenése!

Üdvözlégy, a bűnös megholtak elitélése!

Üdvözlégy, árvák védelmezése!

Üdvözlégy, szegények gazdaggá tevője!

Üdvözlégy, boldogságos kereszt!

8. konták

Pap: Különös csodát látva, új életre leszünk meghívva, elménket az ég felé emelve, mert azért szegeztetett Krisztus a keresztre, és szenvedett testileg, a magasságba vonzva azokat, akik énekelik neki:

Nép: Alleluja, alleluja, alleluja.

8. ikosz

Pap: Leszálltál a magasságból, egyedüli örökkévaló Ige, születve a szűz anyától és megjelenve a világban, mint alázatos ember. Ő magára vette a keresztet és életet adott azoknak, akik neki ezt mondják:

Nép:

Üdvözlégy, a békesség fegyvere!

Üdvözlégy, utasok kiindulása!

Üdvözlégy, üdvözülőknek bölcsessége és megerősítése!

Üdvözlégy, elveszendők oktatása és megakadályozása!

Üdvözlégy, halhatatlan és élethozó növény!

Üdvözlégy, üdvösségünket felnevelő virág!

Üdvözlégy, mert a földieket a mennyeiekkel összekötöd!

Üdvözlégy, mert a földiek szívét felvilágosítod!

Üdvözlégy, mert általad a romlás elégett!

Üdvözlégy, mert általad a betegség felemésztődött!

Üdvözlégy, javak kimeríthetetlen boldogsága!

Üdvözlégy, a hívek soknevű dicsősége!

Üdvözlégy, boldogságos kereszt!

9. konták

Pap: Az ördögök minden utálatos természete elesett, és megszégyenült a zsidó nemzet, látván, hogy mindenki miként hódol a keresztnek, amely bőven adja a gyógyulást azoknak, akik ezt mondják neki:

Nép: Alleluja, alleluja, alleluja.

9. ikosz

Pap: A rosszhírű bölcselkedések patakjai elcsendesedtek, amikor Te, Krisztus, megfeszültél a kereszten, mert nem tudják megérteni, hogyan mentél fel a keresztre is, és a romlást elkerülted. Mi pedig, feltámadásodat dicsőítve mondjuk:

Nép:

Üdvözlégy, Isten bölcsességének magassága!

Üdvözlégy, az Ő gondviselésének mélysége!

Üdvözlégy, az értelmetlen üres fecsegések nem-tudása!

Üdvözlégy, értelmetlen fecsegések elveszése!

Üdvözlégy, mert nekünk nyilvánossá teszed Krisztus feltámadását!

Üdvözlégy, mert megújítod emlékezetünkben az Ő szenvedéseit!

Üdvözlégy, mert az első emberek áthágását feloldoztad!

Üdvözlégy, mert a paradicsomi ajtókat megnyitottad!

Üdvözlégy, hívek számára tiszteletre méltó Kereszt!

Üdvözlégy, hitetlen népek ellenharcosa!

Üdvözlégy, Kereszt, szenvedők orvosa!

Üdvözlégy, téged hívók állandó segítője!

Üdvözlégy, boldogságos kereszt!

10. konták

Pap: Megmenteni akarván a világot, a világ Kormányzója lejött hozzánk titokzatosan, és Isten lévén a keresztet elszenvedte értünk, mindenben hasonlóvá lévén hozzánk. Ezért, megmentve minket, mindenkitől hallja:

Nép: Alleluja, alleluja, alleluja.

10. ikosz

Pap: Az egész világ leronthatatlan isteni falának tisztelünk téged, élethozó kereszt, mert, az ég és föld alkotója kiterjesztette rajtad kezeit, megtanítva mindenkit, hogy hangoztassa:

Nép:

Üdvözlégy, a jámborság alapja!

Üdvözlégy, az örökség jutalma!

Üdvözlégy, aki a szellemi Amalekot elűzöd!

Üdvözlégy, akit Jákob, kezeivel előábrázolt!

Üdvözlégy, aki által az ősi előképek megújultak!

Üdvözlégy, mert általad a prófétai jövendölések beteljesedtek!

Üdvözlégy, aki a mindenek Üdvözítőjét hordoztad!

Üdvözlégy, aki a lelkek megrontóját megsemmisítetted!

Üdvözlégy, mert általad, mi az angyalokkal összeköttetésbe léptünk!

Üdvözlégy, mert általad a világossággal megvilágosodtunk!

Üdvözlégy, mert tisztelve hódolunk előtted!

Üdvözlégy, mert örömet kiáltva hívunk téged!

Üdvözlégy, boldogságos kereszt!

11. konták

Pap: Minden ének elnémul, ha megpróbálja követni csodáid bőségét: mert, ha nagyszámú dicséretet is hozunk neked, tisztes kereszt, semmit nem teszünk méltóan, amiket te adtál nekünk, akik neked énekeljük:

Nép: Alleluja, alleluja, alleluja.

11. ikosz

Pap: Fényt árasztó világosságot adtál az élethozó kereszttel a sötétségben levőknek, mert vévén az anyagtalan világosságot, ez mindenki előtt megvilágosítja az utat az istenes ismerethez, a felmagasztalt, pedig most arra indít minket, hogy énekeljük:

Nép:

Üdvözlégy, fényesség, a sötétségben levők megvilágosítója!

Üdvözlégy, világot megvilágosító csillag!

Üdvözlégy, Krisztus gyilkosait megvakító villám!

Üdvözlégy, ellenségeket megrémítő mennydörgés!

Üdvözlégy, mert az igazhitűek gyülekezeteit felékesítetted!

Üdvözlégy, mert a bálvány oltárokat szétromboltad!

Üdvözlégy, mert jeled az égen megjelent!

Üdvözlégy, mert kegyelmeddel a csábítást elűzted!

Üdvözlégy, ki a test számára sanyargatást jelentesz!

Üdvözlégy, mert a szenvedélyek lázongását enyhíted!

Üdvözlégy, mert rajtad Krisztus megfeszült!

Üdvözlégy, mert általad az egész világ megmenekült!

Üdvözlégy, boldogságos kereszt!

12. konták

Pap: Kegyelmet akarván adni az embereknek, Krisztus, a kereszten kiterjesztette kezeit, hívva minden népet, és a mennyországot ajándékozza minden neki éneklőnek, és hittel hangoztatónak:

Nép: Alleluja, alleluja, alleluja.

12. ikosz

Pap: Énekelve neked szeretettel az éneket, az Úr életadó keresztje, dicsőítünk téged, mert a mennyei erők rajtad testileg megfeszült Ura megszentelt és megdicsőített téged, és megtanított mindenkit, hogy hangoztassa neked:

Nép:

Üdvözlégy, szellemi kard!

Üdvözlégy, a szentek szent látványa!

Üdvözlégy, a próféták és igazak elő hirdetése!

Üdvözlégy, Krisztusnak fényt hozó győzelme!

Üdvözlégy, jámbor papok ékessége és koronája!

Üdvözlégy, tisztes főpapok ereje és erőssége!

Üdvözlégy, az igazság dicséretre méltó megerősítése!

Üdvözlégy, az üdvösség kellemes szállása!

Üdvözlégy, mindenkinek fényes örvendezése!

Üdvözlégy, Hágár fiainak elűzése!

Üdvözlégy, a romolhatatlan világosság lámpája!

Üdvözlégy, lelkem megédesítése!

Üdvözlégy, boldogságos kereszt!

13. konták

Pap: Ó, mindenkitől megénekelt tisztes kereszt, amely egykor magadon hordoztad a minden szentek legszentebb Igéjét! Neked megvan az adományod, hogy minden bajtól megszabadíts minket, az örök kínoktól is szabadítsd meg a miattad éneklőket:

Nép: Alleluja, alleluja, alleluja.

Újra az 1. ikosz és az 1. konták

BÖJTI 6. IMAÓRA KIEGÉSZÍTÉSEI

IV. HÉTFŐN A NAPKÖZI (TRITHEKTI) IMAÓRÁN

A prófétai olvasmány tropárja. 7. hang. Ne fedd meg, Urunk, bűnös népedet felindulásodban, * és ne büntess meg minket haragodban, * te, aki jóságos vagy; * mert téged dicsőít az egész föld, * könyörgünk hozzád, * kegyelmezz nekünk, ó Szent!

Prokimen 6. hang. (61. zsoltár): Istenben van az én szabadulásom és dicsőségem.

Elővers: Nemde Istennek lesz alávetve lelkem?

Izajás próféta jövendölésének olvasása (14,24-32)

Prokimen 4. hang (62. zsoltár): Áldani foglak téged életemben, és a te nevedben fölemelem kezemet.

Elővers: Isten, és Istenem, tehozzád ébredek virradatkor.

IV. KEDDEN A NAPKÖZI (TRITHEKTI) IMAÓRÁN

A prófétai olvasmány tropárja. 6. hang. A te kereszted előtt leborulunk, Uralkodónk, * és a te szent föltámadásodat dicsőítjük.

Prokimen 6. hang (65. zsoltár): Áldott legyen az Isten, ki nem távoztatta el imádságomat és az ő irgalmát tőlem.

Elővers: Áldjátok, nemzetek, a mi Istenünket, és hallassátok az ő dicsérete szózatát!

Izajás próféta jövendölésének olvasása (25,1-9)

Prokimen 6. hang (66. zsoltár): Áldjon meg minket Isten, a mi Istenünk!

Elővers: Könyörüljön rajtunk az Isten és áldjon meg minket.

IV. SZERDÁN A NAPKÖZI (TRITHEKTI) IMAÓRÁN

A prófétai olvasmány tropárja. 6. hang. A te kereszted előtt leborulunk, Uralkodónk, * és a te szent föltámadásodat dicsőítjük.

Prokimen 6. hang (69. zsoltár): Örvendezzenek és vigadjanak tebenned mindnyájan, akik téged keresnek, Isten.

Elővers: Isten, siess segítségemre!

Izajás próféta jövendölésének olvasása (26,21-27,9)

Prokimen 6. hang (70. zsoltár): Te vagy, Uram, én reményem, soha meg ne szégyenüljek!

Elővers: Igazságod által szabadíts meg, és ments meg engem!

IV. CSÜTÖRTÖKÖN A NAPKÖZI (TRITHEKTI) IMAÓRÁN

A prófétai olvasmány tropárja. 6. hang. A te kereszted előtt leborulunk, Uralkodónk, * és a te szent föltámadásodat dicsőítjük.

Prokimen 4. hang (73. zsoltár): Isten a mi királyunk öröktől fogva, szabadulást szerzett a föld közepette.

Elővers: Miért vetettél el, Istenem mindvégig, miért gerjedt föl haragod legelőd juhai ellen?

Izajás próféta jövendölésének olvasása (28,14-22)

Prokimen 4. hang (74. zsoltár): Én pedig örvendezni fogok mindörökké, zsoltárt éneklek Jákob Istenének.

Elővers: Hálát adunk neked. Isten, hálát adunk neked, és segítségül hívjuk nevedet.

IV. PÉNTEKEN A NAPKÖZI (TRITHEKTI) IMAÓRÁN

A prófétai olvasmány tropárja. 6. hang. A te kereszted előtt leborulunk, Uralkodónk, * és a te szent föltámadásodat dicsőítjük.

Prokimen 6. hang (77. zsoltár): Ő irgalmas, megbocsátja bűneiket, nem pusztítja el őket.

Elővers: Figyelj, népem, az én törvényemre!

Izajás próféta jövendölésének olvasása (29,13-23)

Prokimen 5. hang (79. zsoltár): Segíts rajtunk, szabadító Istenünk, a te neved dicsőségéért!

Elővers: Isten, pogányok szállták meg örökségedet, megfertőzték szent templomodat.

V. HÉTFŐN A NAPKÖZI (TRITHEKTI) IMAÓRÁN

A próféta olvasmány tropárja. 3. hang. Gonoszságaink ellenünk támadnak, * kelj, Urunk, védelmünkre, * mert te vagy a mi atyánk * és mást rajtad kívül el nem ismerünk.

Prokimen 3. hang (83. zsoltár): A te oltáraidat, erők Ura, én Királyom és Istenem!

Elővers: Mily kedvesek a te hajlékaid, erők Ura!

Izajás próféta jövendölésének olvasása. (37,33-38,6)

Prokimen 8. hang (84. zsoltár): Mutasd meg nekünk, Urunk, irgalmadat!

Elővers: Jóakarattal fordultál földedhez, Uram.

V. KEDDEN A NAPKÖZI (TRITHEKTI) IMAÓRÁN

A prófétai jövendölés tropárja 3. hang. Oltalmazunk és védelmezőnk * Jákobnak Istene * a szorongattatás napjaiban.

Prokimen 6. hang (87. zsoltár): Szegény vagyok és bajok közt ifjúkorom óta.

Elővers: Uram, üdvözítő Istenem, éjjel-nappal hozzád kiáltottam.

Izajás próféta jövendölésének olvasása (40,18-31)

Prokimen 6. hang (88. zsoltár): Magasztalják az egek csodatetteidet, Uram.

Elővers: Irgalmadat, Uram, örökké éneklem.

V. SZERDÁN A NAPKÖZI (TRITHEKTI) IMAÓRÁN

A prófétai olvasmány tropárja. 1. hang. Az éretted szenvedett szentek kínjaiért. Urunk, * engesztelődj meg irántunk, és kérünk, * hogy emberszeretőleg gyógyítsd meg * minden fájdalmunkat!

Prokimen 4. hang (91. zsoltár): Jó az Urat magasztalni, és éneket zengeni a te nevednek, ó Fölséges.

Elővers: Reggel hirdetni irgalmadat, és igazságodat éjjel.

Izajás próféta jövendölésének olvasása (41,4-14)

Prokimen 6. hang (92. zsoltár): Az Úr országol, ékességbe öltözött.

Elővers: Erősségbe öltözött az Úr, és felövezte magát.

CSÜTÖRTÖKÖN A NAPKÖZI (TRITHEKTI) IMAÓRÁN

A prófétai olvasmány tropárja. 6. hang. Irgalmas és hosszantűrő, * mindenható Urunk, * áraszd ki kegyelmedet népedre.

Prokimen 6. hang (96. zsoltár): Az Úr országol, örvendezzen a föld!

Elővers: Vigadjon a sok sziget!

Izajás próféta jövendölésének olvasása (42,5-16)

Prokimen 6. hang (97. zsoltár): Énekeljetek az Úrnak új éneket!

Elővers: Megszabadította őt az Ő jobbja.

V. PÉNTEKEN A NAPKÖZI (TRITHEKTI) IMAÓRÁN

A prófétai olvasmány tropárja. 5. hang. Mindenek fölött magasztalt légy, Krisztus Istenünk, * ki megrendíted a földet a rajta lakók megtérítésére és üdvözítésére, * és jóságoddal és kimondhatatlan irgalmaddal * újra megerősíted azt, * az Istenszülő könyörgésére könyörülj rajtunk!

Prokimen 8. hang (100. zsoltár): Irgalmasságról és ítéletről énekelek, Uram, neked éneklek.

Elővers: Vigyázok, hogy utam szeplőtelen legyen, mikor hozzám jössz.

Izajás próféta jövendölésének olvasása (45, 11-17)

Prokimen 4. hang (101. zsoltár): Uram, hallgasd meg imádságomat és kiáltásom jusson hozzád.

Elővers: Ne fordítsd el arcodat tőlem!

IMÁK ÉS ÉNEKEK A SZENT KERESZTRŐL

Tropár 1. hang. Üdvözítsd, Uram, a te népedet, * és áldd meg a te örökségedet, * adj győzelmet ellenségei fölött hazánknak * s kereszteddel őrizd meg a te népedet!

Konták 4. hang. Aki önként emelkedtél fel a keresztre, Krisztus Istenünk, ajándékozd kegyelmedet a terólad nevezett új népednek, örvendeztess meg isteni erőddel mindnyájunkat és segíts diadalra minden megtámadóink ellen, kik védeszközül bírjuk a te békefegyveredet, a legyőzhetetlen győzelmet.

3. hang. Nagy a te Kereszted ereje Uram! * mert az egy helyen ásatott le a földbe, * mégis hatása kiterjedt az egész világra * s a halászokból apostolokat, * a pogányokból pedig vértanúkat szerzett, * hogy imádkozzanak a mi lelkünkért. (Harmadik hangú szombati nagy vecsernyéből)

Látván Krisztus feltámadását, az egyedül bűnnélküli Úr Jézust imádjuk. * Kereszted előtt leborulunk Krisztus, és szent föltámadásodat énekeljük és dicsőítjük, * mert te vagy a mi Istenünk és kívüled mást nem ismerünk, a te nevedet nevezzük. * Jertek, minden hívek, hajoljunk meg Krisztus szent föltámadásának, * mert íme, Kereszt által lőn az egész világ öröme! * Mindenkor áldva az Istent, énekeljük az ő feltámadását, * mert a megfeszíttetést elszenvedvén, halállal megrontotta a halált. (Feltámadási utrenye)

6. hang. Minta: Az angyali... Fa által záratta be hajdan az Édent a kígyó, * a keresztfa viszont megnyitotta mindazoknak, * akik böjt és könnyek által meg akarnak tisztulni. * Jertek hívek, és lássátok a kitett keresztet, * s boruljunk le előtte félelemmel így kiáltva: * Nyisd meg nekünk, a téged szeretőknek * Szent Kereszt, a mennyország ajtaját! (sztihira, nagyböjt 3. szombatján este)

5. hang. Minta: Üdvözlégy. Üdvözlégy * életadó kereszt, * a vallásosság legyőzhetetlen diadaljelvénye, * a paradicsom ajtaja, * a hívek erőssége, * az Egyház védőfala, * amely által megtört az átok és eltűnt a halál hatalma, * és mi földről az égbe emelkedtünk. * Legyőzhetetlen fegyver, * ördögök ellenfele, * a vértanúk dicsősége, * szentek igazi ékessége, * az üdvösség révpartja, * mely megadja a világnak a nagy kegyelmet. (sztihira, nagyböjt 3. szombatján este)

4. hang. Minta: Jelül rendelted... Jertek, hódolattal tiszteljük * életünk forrását, * Krisztus Istenünk ma elénk tárt keresztfáját, * mellyel összezúzta a halált, * és nekünk, elbukottaknak újra föltámadást szerzett! * Szabadítónk felé ezt hangoztassuk: * Istenünk, ki értünk önként szenvedtél, * hogy megváltsd a mindenséget, * dicsőség néked! (sztihira, nagyböjt 4. keddjén este)

Böjtöléstől tündökölve hódoljunk a szent fa előtt, amelyen Krisztus kitárta karját és megfutamította az ellenséges hatalmakat a Mindenható dicséretére és dicsőségére. (Az 1. óda tropárja, nagyböjt 4. szerdán reggel)

Tropár. 2. hang. Kit a hatodik nap hatodik órájában keresztre szegeztek, * töröld el Ádámnak a paradicsomban elkövetett bűnét, * semmisítsd meg vétkeink adóslevelét, * és üdvözíts minket Krisztus Istenünk! (Tropár a 6. óraból)

SZENT BAZIL IMÁJA

Erők Ura és Istene, s minden teremtmény Alkotója, ki leírhatatlan irgalmad jóvoltából egyszülött Fiadat, a mi Urunk Jézus Krisztust küldted le nemünk üdvözítésére, kinek drága keresztje által bűneink adóslevelét szétszakítottad s a sötétség kezdeteit és hatalmasságait legyőzted, — magad emberszerető Uralkodónk, fogadd el tőlünk is, bűnösöktől, e hálaadó és engesztelő imákat. Ments meg minket minden veszedelmes és sötét bűnbeeséstől s minden, lelki romlásunkat kereső, látható és láthatatlan ellenségtől. Szegezd át félelmeddel testünket, és ne hagyd szívünket gonosz gondolatokra és cselekedetekre hajlani, hanem töltsd el lelkünket utánad való vágyakozással, hogy állandóan feléd tekintve és a tőled jövő világosságtól kalauzolva s a megközelíthetetlen Örök fényt tartva szemünk előtt, szünet nélkül való imádást mutassunk be neked: a kezdetnélküli Atyának, s veled együtt kezdetnélküli egyszülött fiadnak és legszentebb, jóságos és életteremtő Lelkednek, most és mindenkor s mindörökkön örökké. Ámen! (Papi ima a 6. órából)

Tropár, 8. hang. Ki a kilencedik órában * a megfeszítést érettünk testileg elszenvedted, Krisztus Istenünk, * tedd holttá a mi testies bölcselkedéseinket is * és üdvözíts minket. (Tropár a 9. órából)

Tropár, 8. hang. Látván a gonosztevő az élet Urát a kereszten függni és mondá: * ha nem a megtestesült Isten lenne, ki velünk felfeszítve van, * a nap az ő fényét nem rejtette volna el * és a föld sem indult volna meg rengések közt. * De ki mindnyájunkért szenvedsz, * emlékezzél meg rólam Uram, midőn eljössz a te országodba.

Dicsőség. A két gonosztevő között, * mint az igazság mérlege állott a te kereszted, * mert míg egyiket a káromlás terhe pokolba süllyesztette, * a másik bűneiből megkönnyebbülten * az Isten ismeretre jutott el; * Krisztus Istenünk, dicsőség neked!

Most és. A Bárányt és Pásztort s a világ Megváltóját * (szent) Szülője a kereszten látván, * könnyezve sóhajtott föl; * A világ örvend, mert megnyerte szabadulását, * bensőm azonban följajdul, midőn a kereszten függsz, * amit mindnyájunkért vállaltál, * én Fiam, én Istenem! (Tropárok a 9. órából)

SZENT BAZIL IMÁJA

Uralkodó Úr Jézus Krisztus Istenünk, ki bűneink iránt hosszantűrő vagy s elérnünk engedted ezt az órát, melyben az életadó keresztfán függtél, a megtért gonosztevőnek a paradicsomba való bejutásra utat nyitottál, és haláloddal a halált legyőzted, — légy irgalmas hozzánk, bűnös, érdemetlen szolgáidhoz is! Vétkeztünk ugyanis és megszegtük törvényeidet, s nem vagyunk méltók, hogy szemünket fölemeljük és az ég magasságába tekintsünk, mert elhagytuk igazságaid útját és szívünk hajlamait követtük. Mégis, a te hasonlíthatatlan jóságodhoz folyamodunk: kegyelmezz nekünk, Urunk, a te nagy irgalmad bősége szerint, és tarts meg minket szent nevedért, mert hiábavalósággal telnek el napjaink. Végy ki bennünket ellenségeink kezéből, töröld el bűneinket, és öld ki érzékies gondolatainkat, hogy az ó embert letévén, újba öltözzünk, s mint Uralkodónak és jótevőnek, neked éljünk, s ezáltal rendeléseidnek szolgálva, elérjük amaz örök nyugalmat, melyben az összes üdvözültek élnek. Mert te vagy igazi öröme és vigassága mindazoknak, kik téged szeretnek. Krisztus Istenünk, kinek mi dicsőítést zengünk, kezdetnélküli Atyáddal, életteremtő, jóságos Szentlelkeddel együtt most és mindenkor s mindörökkön örökké. Ámen. (Papi ima a 9. órából)

SZENT II. JÁNOS PÁL PÁPA IMÁJA A SZENT KERESZTHEZ

Üdvözlégy, Krisztus keresztje!

Bárhol található is jeled, Krisztus ott tanúságot tesz az ő húsvétjáról:

a halálból életbe való átmenetről.

Tanúságot tesz a szeretetről,

amely a halált legyőző élet ereje.

Üdvözlégy, néked, Kereszt, bárhol is vagy,

tereken vagy az út mentén,

ott, ahol emberek

szenvednek és haldokolnak...

ott, ahol dolgoznak,

tanulnak és alkotnak...

Mindenhol;

férfiak, nők, fiúk és lányok nyakában...

és az emberi szívekben.

Üdvözlégy, Krisztus Keresztje!

Table of Contents

A Missziós Kereszt bemutatása

A nagyböjt közepe: a Szent Kereszt

Boldog Romzsa Tódor

Alkonyati istentisztelet (vecsernye)

Előszenteltek liturgiája

Reggeli istentisztelet (utrenye)

Akathiszt az Úr tiszta és életadó keresztjéhez

Böjti 6. imaóra kiegészítései

Imák és énekek a Szent Keresztről